Kako organizovati odgovarajuću logističku podršku na proslavama? - Evento\nOrganizacija proslava predstavlja zahtevan poduhvat koji podrazumeva istančano planiranje, vremensku usklađenost obavljanja zadataka i međusobnu kooperaciju između svih učesnika na organizaciji jednog događaja. Unutar celokupnog procesa planiranja, potrebno je da sve bude na svom mestu i da svako zna svoju ulogu, jer je svaki šraf u logistici od izuzetnog značaja.\nSvaka moguća promena u organizaciji događaja mora jasno da bude naznačena i brzo integrisana u dalji postupak organizacije. Bilo da je u pitanju organizacija seminara, korporativne proslave ili organizacija keteringa, uvek je važno da se događaji predvide i da se u svakoj situaciji pronađe optimalno rešenje. U nastavku teksta pročitajte kako organizovati odgovarajuću logističku podršku na proslavama.\nRezervišite prostor za proslavu na vreme\nLogistički deo organizacije proslave počinje prilikom odabira odgovarajućeg prostora za proslavu. Poželjno je da prostor odgovara brendu kompanije, odnosno da se uklapa u poslovnu politiku firme ili organizacije koja taj događaj organizuje.\nHangar na aerodromu, konferencijska sala ili restoran su mesta na kojima se širom sveta organizuje proslave, pa je zato važno odabrati pravu lokaciju koja će odgovarati imidžu kompanije koja tu proslavu organizuje.\nOrganizacija proslava ne može da bude opuštena ukoliko nisu obezbeđeni svi papiri i potvrde za kaparisanje prostora, odnosno ukoliko niste rezervisali i obezbedili prostor za proslavu.\nDobro proučite prostor na kom će se proslava održati\nLogistika događaja sastoji se i u tom da mapirate ključne potrebe mesta na kom će se proslava održati. Ovo je važno jer od toga zavisi prilazak kamiona sa opremom, kombija sa keteringom, kao i dolazak samih gostiju. Protočan prolazni deo sali ili dvorani na kojoj se održava slavlje jedan je od logističkih poduhvata koji ima veoma važnu ulogu u procesu organizovanja proslave.\nPored toga, ulazak i izlazak u sam objekat na kom se održava slavlje mora da bude prohodan u svakom trenutku. Pristup organizaciji koji uključuje planiranje “korak po korak” predstavlja odgovarajuču logističku podršku na proslavama i olakšava posao organizaciji samog događaja.\nKetering usluge na organizaciji događaja\nSlobodan, protočni prolaz na svakom slavlju je važan i zbog toga što ketering usluge na organizaciji događaja treba da imaju nesmetan prilaz mestu na kom se događaj organizuje. Ketering usluge su moguće ako ćete vozilo otkupiti namenski za ovakvu vrstu događaja ili ćete, pak, angažovati firmu koja se time bavi. U svakom slučaju, logistički zahtevi koje nameću ketering usluge oslanjaju se na dobro mapiranje prostora gde se proslava održava.\nDobra komunikacija sa osobljem u svakom trenutku\nVaše osoblje, odnosno ljudi koji su u organizaciji samog događaja su najveći garant da sve protekne u najboljem mogućem redu. Svakodnevna koordinacija, komunikacija kojom se otklanjaju svi potencijalni problemi i “lanac komande” u kom svako zna gde mu je mesto i šta treba da radi, samo su neki od mehanizama da “našpanujete” vaše osoblje kako bi se logistička organizacija događaja sprovela u najboljem redu.\nObuke, seminari i treninzi koje osoblje pohađa, stručnost ljudi koji se nalaze u organizaciji i međusobno poštovanje predstavljaju važne preduslove za uspešnu organizaciju proslave. Takođe, unajmljivanje iskusnih i obučenih članova organizacionog tima ima veliki značaj u kvalitetnom obavljanju posla i dodeljivanju zaduženja.\nKoristite tehnologiju kao pomoć u organizaciji događaja\nPostoje brojni programi i aplikacije koje vam olakšavaju logistički proces organizacije događaja. Bilo da je u pitanju aplikacija na kojoj imate raspored (timeline) događaja na kojima su upisana zaduženja određenih članova osoblja ili je u pitanju neki sofver koji omogućava automatizaciju čitavog logističkog toka bez korišćenja papirologije, pomoć tehnologije može da bude od velikog značaj u organizaciji događaja.\nTakođe, tehnologija može u velikoj meri da smanji potrošnju budžeta, da uštedi vreme tako što će se svi povezani članovi osoblja brže organizovati, a tu je i faktor “čitanja nepredvidivosti”, jer algoritmi mogu na odgovarajući način da predvide brojne scenarije koji mogu da se dogode u toku same proslave.\nNapravite šemu nepredviđenih slučaja\nLogistička podrška na proslavama često mora da se bavi i faktorima rizika, odnosno da na pravi način anticipira moguće negativne situacije ili događaje koje mogu da utiču na promenu u agendi organizacije događaja. Poučeni prethodnim iskustvom, istraživanjem i dobrom pripremom, planeri proslava uvek u obzir uzimaju šeme nepredviđenih slučaja i kvalitetno upravljaju potencijalno rizičnim događajima.\nUpravljanje rizikom igra veliku ulogu prilikom logističke organizacije događaja jer je smanjenje potencijalne štete često jedino rešenje. Veliki događaji, proslave i slavlja zahtevaju maksimalnu posvećenost svih članova tima, pa je stoga neophodno predvideti situacije koje mogu da utiče na krajnji ishod organizacije događaja i da se pomoću odgovarajuće šeme nađu najbolja rešenja za takve situacije.\nOdredite ključne komunikacione ciljeve koje zahteva organizacija događaja\nKljučni komunikacioni ciljevi koji uključuju najavu događaja i obaveštavanje javnosti (briefing) predstavljaju važan logistički aspekt organizacije događaja. Ljudi često selektivno “konzumiraju” informacije, pa je važno da se događaj isprati adekvatno, uz definisanje onih poruka koje za javnost imaju najviši značaj.\nLista stavki koje logistička organizacija događaja treba da ispuni za krajnji cilj ima proslavu na kojoj sve teče glatko. Ili makar dovoljno glatko da su utisci pozitivni. Logistička podrška proslavama ogleda se u planiranju, organizovanju i anticipiranju ljudi, događaja i resursa, pa ne treba da čudi veliki značaj koji logistika ima u organizaciji događaja.


Anketa u Bugarskoj: Rejting Radeva najbolji, a Borisova ─ duplo lošiji - 03.08.2020, Sputnik Srbija\nSkoro 40 odsto učesnika (39,3) sociološkog istraživanja u Bugarskoj smatra da bi najbolji izlaz iz trenutne krize bio da vlada podnese ostavku i da budu održani... 03.08.2020, Sputnik Srbija\nsvet, vesti, rumen radev, bojko borisov, region\n18:52 03.08.2020 (Osveženo: 03:59 26.08.2021)\nSkoro 40 odsto učesnika (39,3) sociološkog istraživanja u Bugarskoj smatra da bi najbolji izlaz iz trenutne krize bio da vlada podnese ostavku i da budu održani prevremeni parlamentarni izbori. Ispitanici najbolje ocenjuju rad bugarskog predsednika Rumena Radeva, dok je rad bugarskog premijera Bojka Borisova ocenjen duplo lošije.\nIstovremeno, malo manji procenat ispitanika (36,8 odsto) veruje da bi bilo bolje da vlada radi do kraja mandata, koji ističe na proleće 2021. godine. Takve rezultate pokazala je anketa agencije za sociološka istraživanja „Alfa istraživanje“.\nPreko 40 procenata učesnika ankete visoko je ocenilo rad bugarskog predsednika Rumena Radeva – 43,6 odsto. S druge strane, rad bugarskog premijera Bojka Borisova i njegove vlade ispitanici su ocenili lošije – 23,1 odsto i 13,3 odsto. Nisku ocenu dobio je i državni tužilac Ivan Gešev – 12,9 odsto.\nInteresantna je činjenica da bi većina ispitanika podjednako želela da vidi kao sledećeg šefa vlade aktuelnog premijera Borisova (11,6 odsto) i predsednika Radeva (11,4 odsto).\nSa korupcijom niko ne može da izađe na kraj\nViše od polovine učesnika ankete takođe smatra da nijedna stranka nije u stanju da izađe na kraj sa korupcijom (54,17 odsto). To mišljenje dele i kada je reč o pojedinačnim političkim ličnostima: 49,6 odsto njih smatra da nijedan političar ne može da se izbori sa korupcijom.\nNajviše poverenja po tom pitanju uživa Radev – 20,1 odsto, iza njega je Borisov – 11,1 odsto, a na trećem mestu je šoumen i lider stranke Postoji takav narod, Slavi Trifonov – 10,9 odsto. Lider glavne opozicione snage, Bugarske socijalističke partije, Kornelija Ninova dobila je svega 3,2 odsto glasova.\nNajveći broj ispitanika (47,1 odsto) smatra da će ostavka državnog tužioca Ivana Geševa najverovatnije pomoći zemlji da izađe iz krize.\nDruga najverovatnija opcija biće konsenzus između aktuelnih parlamentarnih stranaka i da vlada ispuni svoje obaveze (40,5 odsto). Ostavku vlade i prevremene izbore preferiralo bi 39,7 odsto ispitanika, dok bi 38 odsto više volelo nastavak protesta sve dok se zahtevi ne ispune. Sazivanje Narodne skupštine Bugarske i promene ustava podržava 28 odsto ispitanika.\nRanije je veliki deo učesnika anketa – 60 odsto, izjavio da podržava proteste. Anketa je obavljena od 23. do 30. jula na zahtev sajta „Dnevnik“, a u njoj je učestvovalo 1.017 osoba.


Rusi umiješani u hakerski napad protiv Makrona? - Glas Srpske\nAgencije 08.12.2019 00:09\nPariski list Mond piše da su hakeri povezani sa GRU umiješani u hakerske napade na e-poštu tima za predizbornu kampanju francuskog predsjednika 2017. godine.\nHakeri povezani sa ruskom vojnom obaviještajnom službom (GRU) umiješani su u hakerske napade na elektronsku poštu tima koji je vodio predizbornu kampanju predsjednika Emanuela Makrona 2017. godine, prenio je danas pariski list Mond.\nTo otkriće dolazi dva dana prije posjete ruskog predsjednika Vladimira Putina Parizu gdje će učestvovati na samitu o Ukrajini.\nMond prenosi da je prva hakerska grupa nazvana APT28 u martu 2017. godine dobila zadatak “krađe identiteta” tako što je slala mejlove metama kako bi im ukrala šifre i imena. Mjesec dana kasnije, druga hakerska grupa Sendvorm (Sandworm), nastavila je tu operaciju.\nDva dana prije drugog kruga predsjedničkih izbora, tačno 5. maja 2017. godine, nekoliko hiljada dokumenata o Makronovoj izbornoj kampanji počelo je da se emituje na internetu.\nZa Evropljane migracije veća opasnost nego terorizam\nPrva količina nove vakcine spremna za upotrebu za dvije sedmice


U okviru projekta „Kompleksno uređenje vodoprivrede područja kanala Baja-Bezdan (BABECA)“, koji sufinansira Evropska unija kroz Interreg IPA program prekogranične saradnje Mađarska-Srbija, 25. septembra 2020. godine na prevodnicni Bezdan, održan je okrugli sto na temu prekogranične saradnje u oblasti vodoprivrede. Partnerstvo na projektu, čiji ukupni budžet iznosi 8.699.537,91 evra, od čega sufinansiranje Evropske unije (IPA) iznosi 7.394.607,21 evra, čine Direkcija za vodoprivredu Donjeg Podunavlјa (Mađarska), JVP „Vode Vojvodine” Novi Sad (Srbija) i Fond „Evropski poslovi” AP Vojvodine (Srbija). Cilj okruglog stola bio je predstavljanje realizovanih projektnih aktivnosti i postignutih rezultata koji doprinose poboljšanju protoka vode u kanalu Baja-Bezdan, unapređenju prekograničnih sistema za upravljanje vodama i prevenciji rizika od poplava. Teme obuhvaćene okruglim stolom, iako usmerene na kanal Baja-Bezdan, mogu da posluže kao primer dobre prakse koje se može primeniti i na druge vodotokove. Skup je otvorila Ivana Đurica, pomoćnica direktora Fonda „Evropski poslovi“ AP Vojvodine, a skup je pozdravio Stevan Ilinčić, pomoćnik direktora JVP „Vode Vojvodine” Novi Sad. Primere dobre prakse u regulisanju i održavanju vodotoka, kao i u odbrani od poplava, prisutnima su predstavili stručnjaci iz partnerskih institucija u oblasti upravljanja vodama iz Srbije i Mađarske, Žolt Kiralj, menadžer projekta, ispred Direkcije za vodoprivredu Donjeg Podunavlјa, i Zoran Madžgalj ispred JVP „Vode Vojvodine” Novi Sad. Implementacija projekta je počela 29. septembra 2017. godine i traje do 28. septembra 2020. godine.


Objavljen Javni poziv privrednim subjektima sa područja Općine Ilijaš - Snaga lokalnog\nHome Objavljen Javni poziv privrednim subjektima sa područja Općine Ilijaš\nObjavljen Javni poziv privrednim subjektima sa područja Općine Ilijaš\nJavni poziv privrednicima sa područja Općine Ilijaš da apliciraju za subvencioniranu liniju Bosna Bank International (BBI) d.d. Sarajevo i Općine Ilijaš objavljen je u dnevnim novinama i na web stranici BBI banke. Riječ je o projektu koji će privrednicima omogućiti da u BBI banci dobiju finansiranje po stopi od nula posto uz subvencioniranje profitne marže od strane Općine Ilijaš.\nZa realizaciju ove Linije finansiranja BBI banka je obezbjedila sredstva u iznosu 4,7 miliona KM, a Općina Ilijaš će iznosom od 100.000,00 KM subvencionirati dio godišnje profitne marže u visini od 3,9%. Privredna društva u okviru ovog projekta mogu uzeti finansiranje u BBI banci maksimalno do 300.000 KM, a samostalni poduzetnici, odnosno djelatnosti fizičkih lica do maksimalno 50.000 KM.\nViše na: https://www.bbi.ba/bs/novosti/objavljen-javni-poziv-za-subvencioniranu-liniju-bbi-banke-i-opcine-ilijas


Kuce za prodaju Wohlen - Svajcarska Online\nKuće za prodaju Wohlen\nKUĆE ZA PRODAJU WOHLEN - KUPUJETE ILI PRODAJETE KUĆU, STAN?\nKuće za prodaju Wohlen su oblast vašeg interesovanja? Maštate kako bi bilo lepo da stvorite prijatan dom za svoju porodicu. Vaša porodica sigurno zaslužuje da bude zbrinuta i da uživa u udobnosti toplog doma.\nPočeli ste da pretražujete oglase za kuće i/ili stanove i niste sigurni šta je to što je idealno rešenje za odabir. Kuće za prodaju Wohlen su raznovrsne i potreban vam je neko sa iskustvom ko će vam pomoći u odabiru.\nKuće za prodaju Wohlen za bolju budućnost


Iz Niša Viz Er leti na pet lokacija, iz Kraljeva 30. juna ponovo letovi ka Beču - Centar Press\nDanašnjim letovima ka Memingenu, Malmeu i Bazelu, avio – kompanija Viz Er kompletno je obnovila svoj redovan putnički avio saobraćaj na aerodromu „Konstantin Veliki“ Niš, nakon donošenja odluke o otvaranju graničnog prelaza, saopšteno je iz kompanije Aerodromi Srbije.\nOd danas iz Niša, avioni pomenute kompanije, lete ka pet destinacija, čime je u Niš potpuno vraćen redovan putnički avio saobraćaj u organizaciji Viz Era na nivo pre proglašenja pandemije.\nIz Viz Er kompanije najavljeno i povećanje broja avio operacija ka Memingenu i Bazelu na tri puta nedeljno od 1. jula 2020. godine.\nRanije je najavljena i postepena normalizacija saobraćaja nacionalne kompanije Er Srbija od 16. juna, a, prema informacijama kompanije Rajaner, povratak na niški aeordrom je najavljen za avgust mesec.\nAerodromi Srbije očekuju dalju normalizaciju i poveđanje obima saobraćaja, kako sa niškog aerodorma, tako i sa aerodroma Morava u Kraljevu sa koga je najavljeno ponovno uspostavljanje linije za Beč od 30. juna.\nIz Aerodroma Srbije podsećaju sve putnike da su i dalje na snazi mere prenevcije u borbi protiv širenja zarazne bolesti Kovid 19, i apelujemo da se pre dolaska na aerodrom pažljivo infomrišu o uslovima i načinu putovanja.\nDve decenije rada Udruženja žena Peščanik i apel za unapređenje položaja žena


Planiranje i ljudski resursi za efikasan rad javnih institucija - Istočne VESTI\nPlaniranje i ljudski resursi za efikasan rad javnih institucija\nadminOct 02, 2018Društvo0\nUpravljanje ljudskim resursima u javnoj upravi i kroz edukaciju, povećanje njihove efikasnosti, a sve to u službi građana, bile su tema sastanka u Zaječaru.\n“Uspešno funkcionisanje i upeh radnih organizacija, lokalnih samouprava, društva u celini je pred velikim izazovom u pogledu globalizacije, tehnološkog napredka, digitalizacije i sa druge strane povećanim potrebama građana i naša obaveza je da na sve to odgovorimo na pravi način. Dobra organizacija i ulaganje u ljude pre svega kvalifikovane i željne sticanja znanja i napredka koji će moći da sprovode poslove koji su im povereni”- rekao je načelnik Zaječarskog upravnog okruga Vladan Paunović.\nNacionalna akademija je centralna institucija stručnog osposobljavanja u javnoj upravi i priprema programe stručnog usavršavanja službenika na svim nivoima institucija.\n“Građanima je važno da mogu da ostvare svoja prava ili obaveze prema državi i da u jednom efikasnom postupku realizuju. Naš delokrug obuhvataju republički organi uprave i drugi državni organi i sve jedinice lokalne samouprave. A osnovna zamisao je da građanima ne bude važno da li se nalazi pred jednim ili pred drugim organom već da mu bude lako dostupna informacija gde i kako može neku uslugu da dobije ili obavezu da ispuni a naša obaveza je da obučimo službenike da tu uslugu pruže” istakao je Dražen Maravić direktor Nacionalne akademije za javnu upravu.\n“Sve ono što se postiglo od 2005 godine do sada u smislu unapređenja rada zaposlenih u državnoj upravi, a sada nakon izmene zakona data je mogućnost jedne saradnje između jedinica lokalnih samouprava i službe za upravljanje kadrovima” rekao je prof. dr. Danilo Rončević Direktor službe za upravljanje kadrovima Vlade republike Srbije.\nZaključak je da u narednom periodu državni organi i lokalne samouprave moraju raditi na povećanju svoje efikasnosti, kao i da njihova saradnja mora biti dvosmerna i sve u cilju bolje usluge građanima.\nTAGokrug sastanak uprava\nPrethodni članakPeriod sunčanih dana Sledeći članakRepertoar festivala "Dani Zorana Radmilovića"\nSednica Saveta Zaječarskog upravnog okruga\nSvetski dan civilne zaštite obeležen u Zaječaru\nAleksandar Bogićević, pomoćnik ministra poljoprivrede u poseti Negotinu\nnegotin.rsFeb 22, 2019


Predsjednik Bokserskog saveza BiH Enes Peštek, trener Almedin Fetahović i bokseri Haris Mešanović, Adem Fetahović, Džemal Bošnjak i Elvir Šendro informisali su predsjedavajućeg Izetbegovića o stanju u bokserskom sportu u našoj zemlјi. Susret je upriličen uoči odlaska naše reprezentacije na Mediteranske igre, koje od 23. juna počinju u španskom gradu Tarragona. Istaknuto je da naši bokseri očekuju dobre rezultate na ovom takmičenju.\nU uvodnom govoru na početku ceremonije novoimenovani ambasador Gimenez istaknuo je da Španija daje punu podršku Bosni i Hercegovini u procesu euroatlantskih integracija. Ambasador Gimenez je prenio da Njegovo Veličanstvo kralj Filip VI podržava suverenitet i teritorijalni integritet Bosne i Hercegovine.\nPredsjedavajući Predsjedništva Bosne i Hercegovine Bakir Izetbegović primio u oproštajnu posjetu ambasadora Republike Poljske Andrzeja Krawczyka\nTokom razgovora istaknuti su dobri bilateralni odnosi Bosne i Hercegovine i Poljske, kao i mogućnost da se oni unaprijede, naročito na planu ekonomije i turizma.\n(VIDEO) Obraćanje predsjednika Bakira Izetbegovića na Konvenciji Stranke demokratske akcije (SDA), Sarajevo, 26. maj 2018.\nPredsjednik Stranke demokratske akcije Bakir Izetbegović predstavio izbornu platformu pod nazivom "Agenda SDA BiH 2026".


Ministar odbrane i načelnik Generalštaba na Uskrs sa vojnicima u bazi kod Medveđe - Dnevnik Juga\nHome / DRUŠTVO / Ministar odbrane i načelnik Generalštaba na Uskrs sa vojnicima u bazi kod Medveđe\nMinistar odbrane i načelnik Generalštaba na Uskrs sa vojnicima u bazi kod Medveđe\nSrdjan Stamenkovic 28/04/2019\tDRUŠTVO, Leskovac Leave a comment\nMinistar odbrane Aleksandar Vulin i načelnik Generalštaba Vojske Srbije general Milan Mojsilović, u pratnji komandanta Kopnene vojske general-potpukovnika Milosava Simovića, obišli su pripadnike Vojske Srbije u bazi „Medevce“ u Kopnenoj zoni bezbednosti.\nU ime svih u Ministarstvu odbrane i Vojsci Srbije, ministar Vulin čestitao je Vaskrs svim pravoslavnim vernicima koji danas slave ovaj veliki praznik.\nNakon upoznavanja sa orijentacijom, organizacijsko-formacijskom strukturom, zadacima baze i razgovora sa pripadnicima Vojske Srbije, ministar Vulin je poručio da Vojska Srbije i u prazničnim danima obavlja svoje zadatke, kako bi Srbija bila sigurna.\n– Svi pripadnici Vojske Srbije su sigurni, spremni, stabilni i sposobni da sačuvaju naš mir i naš svakodnevni život. Vojska Srbije i u prazničnim danima obavlja sve svoje zadatke i Vojska Srbije je garancija naše stabilnosti i naše slobode. Danas, želim da mislimo na sve one koji nisu sa svojim porodicama. Danas, želim da mislimo na sve pripadnike Vojske Srbije, na sve pripadnike svih bezbednosnih struktura, sve one zbog kojih možemo da kažemo da i današnji dan protiče mirno i da će dani koji su pred nama biti dani mira i slobode. Sigurna i stabilna Srbija, sigurna i jaka Vojska Srbije, garancija su da će Srbi, bez obzira gde budu živeli, uvek biti čuvani, da će se o njima brinuti, da će njihova prava biti poštovana, da će naša sloboda biti sačuvana – rekao je ministar Vulin.\nMinistar je ponovio da svi Srbi, gde god da žive, treba da znaju da je stabilna, slobodna i sigurna Srbija garancija njihovog opstanka i razlog da se svi radujemo u budućnosti.\nSa stanjem u sektoru odgovornosti baze „Medevce” ministra je upoznao komandir baze kapetan Aleksandar Stojanović. Komandant Treće brigade Kopnene vojske brigadni general Slađan Stamenković poručio je da je obezbeđenje administrativne linije prema Kosovu i Metohiji jedan od težišnih zadataka Treće brigade, kao i da pripadnici Vojske Srbije uspešno obezbeđuju Kopnenu zonu bezbednosti i stanovništvo na tom prostoru. Tradicionalnim pozdravom: Hristos vaskrse, on je, takođe, čestitao praznik svim pripadnicima Treće brigade Kopnene vojske, koji se nalaze na ovim i ostalim zadacima.\nPrazničnom obilasku baze „Medevce“ prisustvovali su i državni sekretar Bojan Jocić, zamenik komandanta Združene operativne komande general-major Ilija Todorov i glavni podoficir Vojske Srbije zastavnik prve klase Zoran Kocić.\nBaza „Medevce“ nalazi se kod Medveđe, u Kopnenoj zoni bezbednosti uz administrativnu liniju sa Kosovom i Metohijom. U njoj su raspoređeni pripadnici Treće brigade Kopnene vojske.\nTags baza generalštab Medevce Medvedja ministar odbrane nečelnik vojska\nPrevious Jubilarna, 30. Roštiljijada od 26. avgusta do 1. septembra\nNext Za prvomajske praznike kiša


Guverner Mehmeti se sastao sa predstavnicima Mreže prodavaca na malo | Banka Qendrore e Republikës së Kosovës\nGuverner Mehmeti se sastao sa predstavnicima Mreže prodavaca na malo\nGuverner Centralne banke Republike Kosovo, Fehmi Mehmeti, primio je na sastanku predstavnike Mreže prodavaca na malo, koje je predvodila izvršna direktorka, Yllka Metaj.\nTokom sastanka, guverner je informisao direktorku Metaj o merama koje je CBK preduzela tokom perioda pandemije, u cilju olakšavanja potreba poslovnih subjekata za likvidnošću i da bi im se pomoglo u njihovoj delatnosti.\nTakođe, guverner je prisutne upoznao sa planovima CBK-a za dalju podršku za olakšavanje pristupa finansijama za poslovne subjekte i olakšavanjima koje će se preduzeti, u slučaju dalje potrebe za pomoć poslovnim subjektima da lakše snose finansijski teret tokom procesa njihovog oporavka i razvoja.\nDeo razgovora je bilo i trenutno stanje u finansijskom sektoru, naročito u bankarskom, koje je i dalje stabilno, sa visokim pokazateljem likvidnosti i kapitala.\nS druge strane, predstavnici Mreže prodavaca na malo su se zahvalili guverneru Mehmetiju na sastanku, i izneli su svoje zahteve prema CBK-u i bankarskom sektoru, da bi se olakšala i podržala aktivnost poslovnih subjekata koji su članovi ove Mreže.


Sa 20 eura dva puta stopiran projekat od devet miliona - Vijesti.me\nSa 20 eura dva puta stopiran projekat od devet miliona\nOtvaranje ponuda prvi put odloženo zbog žalbe, za koju nije uplaćeno 8.000 eura Edit\nMiloš Bogdanović, Stojan Knežević (Foto: Facebook.com)\nMilorad Milošević 26. april 2015, 17:08 ažurirano 15. februar 2019, 09:05\nDvije domaće firme sa po 20 eura za otkup tenderske dokumentacije već dva mjeseca zakočile su postupak izbora ponuđača za izvođenje radova na rekonstrukciji magistralnog puta Ulcinj-Sukobin, dionica Ulcinj-Krute.\nDevet miliona eura je procijenjena vrijednost javne nabavke na tenderu Ministarstva saobraćaja i pomorstva, odnosno Direkcije za saobraćaj, a novac je obezbijeđen iz kredita Evropske investicione banke (EIB). Rok za podnošenje ponuda i njihovo otvaranje bio je zakazan za 23. februar ove godine, ali se to nije desilo.\nTendersku dokumentaciju je otkupilo 10 kompanija: “Crnagoraput”, “Bemax”, “Tehnoput”, “Mehanizacija i programati” iz Nikšića, “Toškovići” Podgorica, “BI KOD”, “Lotus projekt” Podgorica, “Hering” BIH, “Euro asphalt” BiH i kompanija iz Italije.\nTri dana pred zakazano otvaranje ponuda firma “Lotus project”, registrovana za inžinjerske djelatnosti i tehničko savjetovanje, izjavila je žalbu državnoj Komisiji za kontrolu postupaka javnih nabavki. Međutim, uz žalbu nije dostavila dokaz da je uplatila naknadu za vođenje postupka u iznosu od 8.000 eura. Državna komisija je, prema Zakonu o javnim nabavkama, bila dužna da o izjavljenoj žalbi odluči u roku od 15 dana. Na donošenje odluke svi zainteresovani su morali da čekaju 30 dana, koliko je toj instituciji trebalo da donese zaključak da odbacuje žalbu jer žalilac “Lotus projekt” nije uplatio 8.000 eura za vođenje postupka.\nZbog službenog odsustva predsjednice državne komisije Suzane Pribilović “Vijesti” nijesu mogle dobiti zvaničan komentar iz te institucije u ovom slučaju.\nDirekcija za saobraćaj je odredila novi rok za otvaranje ponuda - 23. april ove godine. Sat vremena prije otvaranja ponuda, svi ponuđači su obaviješteni da se otvaranje ponuda odlaže jer je opet izjavljena žalba.\nOvog puta, žalila se kompanija koja je dan prije isteka roka za podnošenje ponuda otkupila tendersku dokumentaciju i sa uplaćenih 20 eura i žalbom državnoj komisiji, kao u prvom slučaju, stopirala do daljeg investiciju vrijednu devet miliona eura.\nŽalbu je izjavila kompanija “ACME” iz Podgorice, osnovana 2011. godine, koja se, prema podacima iz registra kompanija i šifri djelatnosti, bavi popravkom kompjutera, a čiji osnivač je Stojan Knežević.\nKnežević je, prema nezvaničnim informacijama “Vijesti”, prijatelj Miloša Bogdanovića, jednog od glavnih ljudi “Tehnoputa MNE”, firme koja učestvuje na ovom nadmetanju.\nNeki od ovlašćenih predstavnika ponuđača sa kojima su “Vijesti” kontaktirale tvrdili su da su Knežević i Bogdanović u bliskim prijateljskim vezama, a tvrdnje da su kumovi, njih dvojica su negirali.\nBodganović je kazao da nije “ni u kumovskim, ni u bilo kakvim rodbinskim vezama sa Kneževićem”, ali da ga poznaje.\nFirma ACME je registrovana za popravku kompjutera.\n“Proširujemo djelatnost, tj. nismo samo kompjuterska firma... Na tender izlazimo u konzorcijumu sa partnerskom firmom iz inostranstva. Što se tiče Miloša Bogdanovića poznajem ga, ali nismo kumovi”, rekao je Knežević u telefonskoj poruci, poslatoj iz inostranstva.\nOsnivač ACME nije odgovorio na pitanje da li će uplatiti 8.000 eura za žalbu na tender koja je predata državnoj komisiji za kontrolu nabavki.\nIako je “Tehnoput” jedan od velikih poreskih dužnika u Crnoj Gori, nije jasno da li je odlaganje u njenom interesu.\nParača: Neke kompanije neodgovorne\nDirektor Direkcije za saobraćaj Savo Parača ocijenio je neodgovornim ponašanje pojedinih firmi na ovom tenderu, posebno imajući u vidu da nijesu iz ove branše.\n“Mi moramo poštovati Zakon o javnim nabavkama, a neko drugi bi trebalo da se pozabavi ovim opstrukcijama”, naveo je Parača uz napomenu da do petka oko podneva žalilac nije ni uplatio naknadu državnoj komisiji.\nNa pitanje “Vijesti” da li će poreski obveznici morati dodatno da plaćaju zbog kašnjenja sa realizacijom odobrenog kredita od EIB, Parača je izrazio očekivanje da se to neće desiti.\n“Predstavnicima EIB je ovo čudno, ali pokušaćemo da im objasnimo da su takva zakonska rješenja koje moramo poštovati. Moramo sačekati novu odluku Državne komisije”, dodao je Parača.


Vesti online / Vesti / Srbija / "Oliver nikada nije tražio zaštitu"\n"Oliver nikada nije tražio zaštitu"\nSupruga ubijenog lidera Građanske inicijative SDP Olivera Ivanovića, Milena Ivanović, kaže da on nikada ni od koga nije tražio zaštitu - ni za sebe, ni za svoju porodicu sa kojom je živeo na Kosovu.\nOliver Ivanović ubijen je 16. januara\n"O situaciji na terenu je govorio javno, svima, i to svi znaju. Borio se iskreno i srčano za ono u šta je verovao! Ali zaštitu, obezbeđenje nikada nije ni od koga tražio! Da bar jeste, možda bi danas bio živ", napisala je ona na Fejsbuku.\nMilena Ivanović je tako reagovala na izjavu advokata Aleksandra Ivanovića, Oliverovog bratanca, koji je pre nekoliko dana napisao kako je izgledao jedan od njegovih susreta sa stricem, navodi B92.net.\nBeogradski advokat Aleksandar Ivanović opisao je svoj susret u Beogradu sa stricem Oliverom Ivanovićem nešto pre nego što je lider Građanske inicijative SDP ubijen 16. januara ove godine.\nIvanović je rekao da se sa stricem sastao u jednom kafiću kod beogradskog Hrama Svetog Save, a kako je preneo B92.net oni su se sreli nakon sastanka u BIA, gde je Oliver Ivanović otišao da traži zaštitu.\nIvanović je naveo da je strica pitao zašto to radi, jer "zna i sam da neće biti nikakvog efekta".\n"Znam. Prijavio sam svima, u Beogradu, Prištini i strancima. Neću da kažu "nismo znali" ako se nešto desi. Svi sve znaju", naveo je stričeve reči advokat Aleksandar Ivanović.\nSlepa ulica za Olivera\nSRBIJA Nestao rođak Olivera Ivanovića, sumnja se da je ubijen\nSRBIJA Podrška Rusije rešenju Kosova koje odgovara interesima Srbije\nSRBIJA Evo čije firme profitiraju zbog taksi na Kosovu


Dodik: SIPA je divlja gradnja stranaca, a još služi za političke obračune u BiH - Sve o Srpskoj\nDodik: SIPA je divlja gradnja stranaca, a još služi za političke obračune u BiH\nUPOZORIO DA SE MIGRANTI ŠALJU U SRPSKE KRAJEVE DA BI BILI ETNIČKI OČIŠĆENI\nNaglasio da će pokretanje inicijative za glasanje o rekonstrukciji Savjeta ministara, odnosno smjeni ministra bezbjednosti Dragana Mektića, pokazati ko štiti političke i druge operativne aktivnosti ljudi koji štete srpskom narodu\nDodik je istakao da je SIPA divlja organizacija, mimo ustava, nametnuta voljom nekih stranaca\n„Nije se baš pokazala objektivnom i služi za političke obračune u BiH. To treba da bude rasformirano prvom prilikom kad to bude moguće“, rekao je Dodik novinarima, komentarišući to što su arapske firme finansirale Sindikat SIPE.\nDodik izjavio je danas da će se pokretanjem inicijative za glasanje o rekonstrukciji Savjeta ministara, odnosno smjeni ministra bezbjednosti Dragana Mektića, vidjeti ko štiti političke i druge operativne aktivnosti ljudi koji štete srpskom narodu gdje god se on nalazi.\nDodik je istakao da je poznato da Republika Srpska nema kapacitet u odlučivanju u zajedničkim institucijama BiH.\n„Ovaj put je vidljivo da je to u Federaciji BiH gdje uporno žele, tamo gdje su Srbi, poslati migrante koji treba da očiste etnički sav taj prostor, a sinonim za to je naravno Mektić“, rekao je Dodik novinarima u Brčkom.\n„Jedini način da Bošnjaci kažu da to nije tako jeste da izglasaju njegovu smjenu“, rekao je Dodik.\nDodik je rekao da će, ako bude tako, biti spreman da se njima izvini, ističući da je očigledno da neće biti tako.\nTagoviBrčko Dragan Mektić migranti Milorad Dodik SIPA


Nova Snaga/Zajedno za Srbiju: Virus bruke trese kragujevački sud! | Zajedno za Srbiju GrO Kragujevac\nDa se radi o klasičnoj političkoj, a ne pravnoj odluci, potvrđuje i ponašanje gradonačelnika Nikole Dašića, koji je odluku tumačio pre kragujevačkih sudova, jer je istom ,,mahao“ u javnosti proglašavajući pobedu i time vršeći pritisak na sud kome ista još uvek nije dostavljena na razmatranje, navodeći da je VKS svojim shvatanjem sprečio gradski bankrot, premda bi tužiocima bilo isplaćeno po 90.000 dinara na ime troškova po svakom postupku.\nKako su sudije Osnovnog suda u Kragujevcu u najvećem broju slučajeva već donosile odluke kojima su obavezivale tužene da snose troškove postupka, jasno su izrazili svoje mišljenje o predmetnoj situaciji. Međutim, o njihovom znanju će konačnu ovenu doneti Viši sud u Kragujevcu koji još uvek nije uspeo da nađe jednoglasno rešenje, predma su sednice koje je sazivala predsednica Vesna Milovanović počinjale i završavale se na krajnje nedemokratski način. Da li će niži sud, u ovom slučaju Viši sud u Kragujevcu, slepo slediti suludo shvatanje VKS ili nezavisnim postupanjem vratiti izgubljeno poverenje građana, ostaje da se vidi u narednom periodu.\nShare the post "Nova Snaga/Zajedno za Srbiju: Virus bruke trese kragujevački sud!"


Koštunica: Zlurade tvrdnje o srpskom dugu Rusiji\nPredsednik Vlade Srbije Vojislav Koštunica ocenio je zluradim tvrdnje da potpisivanjem sporazuma o energetskoj saradnji sa Rusijom, Srbija "vraća dug" za rusku poziciju o Kosovu.\n"Ni u kom slučaju se ne radi o nekom dugu koji Srbija plaća Rusiji za njenu principijelnu podršku u pitanju Kosova", rekao je Koštunica u emisiji "Vesti nedelje", emitovanoj večeras na državnom kanalu "Rusija".\n"Sa predsednikom (Vladimirom) Putinom imamo jedinstvenu politiku, a sada su tome pridodati i važni ekonomski projekti", rekao je predsednik Vlade Srbije, dodajući da će ta saradnja još više povezati dva pravoslavna slovenska naroda.\nKoštunica se saglasio sa novinarom ruske televizije da je bilo različitih pritisaka povodom postizanja sporazuma o izgradnji gasovoda "Južni tok", ali je istakao da je taj projekat "bilo teško osporiti".\n"Poslednjih dana Brisel je nezvanično potvrdio da, što je više puteva za dostavljanje energenata u Evropu, to je bolje", rekao je srpski premijer i podsetio da je i Italija, članica Evropske unije, deo tog projekta, o kojem je u petak potpisan sporazum u Moskvi. Na pitanje da li, predsednik Srbije Boris Tadić, ukoliko se ne bude protivio misiji EU na Kosovu, može računati na njegovu podršku u drugom krugu predsedničkih izbora, Koštunica je rekao da su i "vlada i predsednik sada vezani Rezolucijom Narodne skupštine koja je usvojena krajem prošle godine". "Tamo je jasno rečeno da će jednostrano proglašenje nezavisnosti Kosova biti akt pretnje suverenitetu naše zemlje. Isto se odnosi i na razmeštanje misije EU na Kosovu i svaki predsednik obavezan je da se potčini toj rezoluciji", naglasioje Koštunica.\nPoslanici nemačkog Bundestaga (donji dom parlamenta) glasaće sutra o ratifikaciji Sporazuma o stabilizacijii pridruživanju Srbije i Evropske unije (EU), najavljeno je iz Bundestaga.\n"A NEĆU DA SE HVALIM" Koliko je Dritan popularan kod ženske populacije? (VIDEO)\nPosle parlamentarnih izbora u Crnoj Gori u žižu javnosti vrtoglavo se vinuo Albanac iz Ulcinja Dritan Abazović, prvi čovek građanskog pokreta URA (lista "Crno na bijelo").


Krgović: Kriza u Crnoj Gori posljedica visokog kreditnog rasta\n20.06.2009. / 12:53\nBEČIĆI, Guverner Centralne banke Crne Gore Ljubiša Krgović rekao je kako su efekti krize u Crnoj Gori posljedica visokog kreditnog rasta u 2006. i 2007. On je na samitu guvernera i vodećih banka zemalja regiona, pod nazivom Mjere protiv globalne krize u finansijskom sektoru, koji se, u organizaciji Ekonomist Media Group, održava u Bečićima, istakao da je kreditni rast 2006. bio 125 odsto, a 2007. 170 odsto, što je nezabilježeno možda čak i na svjetskom nivou.\nTakav rast nije bio praćen kvalitetom upravljanja rizicima, podizanjem nivoa kapitala i rezervi u bankarskom sektoru, pa se kriza najviše odrazila na otplatu kredita, likvidnost banaka i aktivu, koja je nakon takvog udara postala nekvalitetna.\nKrgović je rekao da posljedni podaci pokazuju da je odliv depozita iz banaka u suštini bio 250 miliona evra, iako su prvi podaci pokazivali na brojku od 750 miliona evra. “Odliv depozita bio je 10 odsto, što je na nivou prosjeka za region”, rekao je Krgović.\nGuverner CBCG-a je kazao kako su se efekti krize, osim u bankarskom sektoru u maloj, visoko otvorenoj ekonomiji, osjetljivoj na šokove, kakva je crnogorska, osjetili i u proizvodnji čelika i alumijumuma, prerađivačkoj industriji, građevinarstvu, zbog eksplozivnog rasta prethodnih godina, ali i u turizmu i na tržištu kapitala.\n“Bez obzira na pozitivne signale sa svjetskih tržišta, i dalje postoji visok stepen neizvjesnosti oko toga koliki će biti privredni rast u Crnoj Gori”, kaže on.\nPrema njegovim riječima, dobre strane krize su što infalacija pada od septembra 2008, a priliv stranih direktnih investicija neočekivano je bio visok i zadržao se na prošlogodišnjem nivou, koji je iznosio više od 140 miliona evra.\nKrgović je rekao kako je trenutna situacija takva da je zaustavljen pad povjerenja u bankarski sistem, popravljena je likvidnost prije svega zahvaljujući dokapitalizaciji Elektroprivrede Crne Gore, a u toku je i dokapitalizacija banaka. Očekuju se i krediti KFW-a i EBRD-a u finansiranju banaka.


Mihajlović: Rezolucija o Srebrenici državna tajna | SEEbiz.eu\nObjavljeno: 25.06.2015 / 13:13\nBEOGRAD - Ministarka Zorana Mihajlović ne želi da govori o izjašnjavanju ministara o rezoluciji o Srebrnici, jer je ta tačka na Vladi bila pod oznakom državne tajne.\nKako je rekla, ukoliko premijer Aleksandar Vučić odluči da ode u Srebrenicu, ona će svakako biti uz njega kako bi odali poštu žrtvama.\nOna je, na konferenciji za novinare, komentarišući napade na nju poslednjih nekoliko dana, rekla da oni nisu ni prvi ni poslednji, ali i dodala da to po njenom mišljenju nije patriotizam.\n"Činjenica je da moramo da mislimo o budućnosti, da se ne vraćamo u prošlost i ukoliko premijer Vučić odluči da ide u Srebrenicu, ja ću svakako biti uz njega, da odamo poštu žrtvama", rekla je Mihajlović.\nOna je dodala da je sve što Vlada Srbije radi prethodnih godnu dana u cilju postizanja stabilnosti celog regiona i pomirenja.\n"To je ono što je prioritet Vlade Srbije", rekla je Mihajlović.\nTagovi: Zorana Mihajlović, rezolucija o Srebrenici, Aleksandar Vučić, Srebrenica


EXPRES - Poslanici o oglašavanju i o informacionoj bezbednosti\nPoslanici o oglašavanju i o informacionoj bezbednosti\nBEOGRAD - Poslanici republičkog parlamenta razmatraće danas amandmane na predložene zakone o oglašavanju i o informacionoj bezbednosti, posle čega se očekuje glasanje o aktima koji su na dnevnom redu prve ovogodišnje sednice.\nNa dnevnom redu te sednice su još i predlozi zakona o policiji, o javnom redu i miru i o javnom okupljanju, kao i predlozi za autentično tumačenje dva zakona - o elektronskim medijima i o autorskom i srodnim pravima.\nNa zakonski predlog o oglašavanju podneto je ukupno 70 amandmana, od kojih je Vlada Srbije prihvatila 35, a na akt o informacionoj bezbednosti 13, od kojih je prihvaćeno osam.\nPredlogom zakona o informacionoj bezbednosti predloženo je, pored ostalog, obrazovanje Nacionalnog centra za prevenciju bezbednosnih rizika u informaciono-komunikacionim sistemima, kao i Tela za koordinaciju poslova informacione bezbednosti kao koordinacionog tela Vlade Srbije.\nPredviđene su i obaveze i odgovornost operatera inofrmaciono-komunikacionih sistema u slučaju kada su određene aktivnosti u vezi sa tim sistemom poverene trećim licima, kao i obavezu obaveštavanja nadležnih organa o incidentima koji mogu da imaju značajan uticaj na narušavanje informacione bezbednosti.\nCilj predloženog zakona je da se poveća nivo zaštite i bezbednosti u informaciono-komunikacionim sistemima u zemlji, i podizanje svesti institucija, organa i građana o opasnostima u toj oblasti, izjavio je potpredsednik vlade Rasim Ljajić u načelnoj raspravi o tom aktu.\nPredloženi zakon o oglašavanju postavlja, kako se navodi u njegovom obrazloženju, minimalna, transparentna i objektivna merila za sve učesnike u tom procesu.\nNjime se, pored ostalog, zabranjuje obmanjujuće oglašavanje, oglašavanje koje sadrži prikaz maloletnika u opasnoj situaciji, oglašavanje koje neposredno poziva maloletnike na kupovinu roba li usluga ili da to zahevaju od svojih roditelja, zabrana reklamiranja mleka, druge hrane i pića za odojčad do šest meseci i pribora za njhovo korišćenje.\nMore in this category: « Pronađene devojčice iz Vršca\tVujović: Neće biti ukinut minuli rad »


Zoran Ćirjaković 26.07.2020. 20:48 27.07.2020.\nSramna uloga Čomskog čini da baš priča o Institutu za filozofiju i društvenu teoriju bude pogodna za razumevanje specifičnosti i dometa autokolonijalizma u današnjoj Srbiji\nIvana Vejvodu sam video jednom, krajem 1998. godine, tokom prve i poslednje, slučajne posete beogradskoj ekspozituri Soroševe fondacije za kroćenje naroda i lidera koji devedesetih nisu prigrlili dve pomodne zapadnocentrične fantazije. Ne znam koja je bila otrovnija – fikcija o kraju istorije ili mit o otvorenom društvu. Osama bin Laden je ubrzo srušio iluzije o ideološkoj i ekonomskoj hegemoniji liberalnog Zapada kao kraju istorije i ideologije, a usamljeni američki milijarder je drugu fatanziju napustio sam, i konačno se suočio s endemskom zatvorenošću svih, pa i zapadnih umova.\nVerujem da većina čitalaca nije ni čula za Vejvodu, ali mi uglavnom nismo sami odlučivali o svojoj sudbini, pa ne čudi da je mnogima promakla epizodna uloga ovog izdanka samoupravne aristokratije. Lepuškast ali siv čovek, teško je reći da li je više prazan ili pun sebe, Vejvoda mi je kao novi izvršni direktor beogradskog čvora Soroševe mreže delovao vrlo zadovoljno u zemlji u kojoj devedesetih nije bilo mnogo srećnih ljudi. Njegovo postavljenje ilustruje da što je autokolonijalna mašinerija ukorenjenija, to je u nju kao operatore i poslovođe moguće postavljati sve patetičnije likove. Zato Vejvoda danas deluje kao lumen u poređenju sa novijim izabranicima naših zapadnih gospodara, likovima kao što su Milan Antonijević i Slobodan Georgiev.\nProblem devedesetih nije bio samo u ratovima i svemu što ih prati. Kapitalizam, koji je kucao na vrata, i naš mentalitet su kao ulje i voda, pa ne čudi da je nekima prijalo vreme kada su se mnogo lakše i od rada i od kapitala unovčavale crno-bele slike i preterivanje. Te dve velike, svesrpske slabosti odvele su naše elite na dve strane. Očekivano, na drugoj, oko građanističkog Beogradskog kruga, čiji je Vejvoda bio jedan od osnivača, nasuprot mržnje šovinista nije se razvila nagoveštavana oaza tolerancije i otvorenosti već jednoumlja i ostrašćenosti, kao i klica, u međuvremenu metastaziranog, autošovinizma. Bilo je lepo, pa ne čudi da mnogi građanisti i dalje odbijaju da izađu iz devedesetih, koje su ovde, ne samo simbolički, okončane NATO bombardovanjem, čiji je glavni cilj bio da Srbiju ili pokori ili „vrati u kameno doba“.\nIvan Vejvoda (Foto: Flickr/Belgrade Security Forum)\nZaslepljenost naših liberalnih elita Briselom i opijenost kulturalno slepom evropeizacijom doprineli su da građanisti lako odustanu od političke borbe u Srbiji i sve karte stave na zapadne gospodare posthladnoratovskog sveta. Vejvodina Druga Srbija je ubrzo postala lukrativno utočište za moralno hendikepirane društvene penjače, koji su preko nesrpskih leševa hrlili ka zapadnim zvezdama (i sanjarili o Nobelovoj nagradi za mir), i privelegovane potomke titoističke elite, uglavanom štrebere skromne pameti i nepokolebljive vere u sopstvenu izuzetnost.\nU potonje spada i Vejvoda, jedan od antiheroja ove tužne priče o našem pokoravanju predstavljenom kao oslobađanje, a koja ilustruje veličinu pobede autokolonijalnog bezumlja i neke od njegovih uzroka. Vejvoda se u junu reinkarnirao na mestu predsednika Uprvanog odbora Instituta za filozofiju i društvenu teoriju (IFDT), malo poznatog ali važnog za funkcionisanje parališućih mehanizama kojima je Srbija premrežena i sapeta. Iako je, deklarativno, „strateška vizija Instituta naučna zajednica koja će… aktivno raditi na proširenju okvira javne debate“ u stvarnosti je reč o instituciji koja ne sužava koliko aktivno onemogućava javnu debatu o ključnim pitanjima. Njena prava „misija i vizija“ je da ideološke poluge pokoravanja neukroćenog naroda i klevetanja istinski slobodnog mišljenja predstavi kao alatke emancipacije i osnaživanja.\nNažalost, Vejvodu, koga je formalno imenovala vlada, ovaj put nam nije poslao omraženi Đerđ Soroš već voljeni Noam Čomski. Naime, Čomski je pisao predsedniku Aleksandru Vučiću i, zajedno sa nekoliko stotina veoma uglednih, uglavnom zapadnih intelektualaca, koji ne spadaju u apologete i lakeje globalne neoliberalne imperije, potpisao otvoreno pismo u odbranu „naučne slobode“ i autonomije ovog elitističkog, antidruštvenog Instituta, jedne od predvidivo zatvorenih autokolonijalnih sklopki.\nOTVORENO ZATVORENO DRUŠTVO\nSoroš je prilčno tolerantan u svojoj netoleranciji prema zatvorenim društvima. Iako je bežao iz istih, mnogi ključni kadrovi su mu, kao i Vejvoda, crveni prinčevi, najprivilegovanija deca višedecenijske zatvorenosti istočnoevropskih država. Mada, naravno, Vejvoda poseduje najvažniju „kompetenciju“, koja se zahteva od naših ljudi. Selektivni je antinacionalista, koji ume da razlikuje dobre nacionalizme od loših. On oličava tranzicione rentasrbijance, ovdašnje otuđene, imaginarne zapadnjake, približno habzburgovce valjda greškom zaturene na kaljavom, osmanskom Balkanu, koji su periodično uglavljivani u opskurne mehanizme potčinjavanja. Dovoljno je citirati imena (neizabranih) položaja i institucija, kao što su „stariji savetnik za spoljnu politiku i evropske integracije srpskim premijerima Zoranu Đinđiću i Zoranu Živkoviću“ ili „izvršni direktor beogradskog Balkanskog trasta za demokratiju Nemačkog Maršalovog fonda“. I dalje je član nečega što se zove „Evropski savetodavni odbor Fondacije za otvoreno društvo“.\nNovi NATO stražar na kapiji IFDT-a, garant da će se tamo i posle dr Petra Bojanića, virtuoza podzemnog, „pacovskog“ autokolonijalizma, pitati samo dr Bojanić, potomak je crvene elite, koja se u vreme sporog truljenja samoupravne lešine podelila u dve grane. Rascep je često išao unutar porodica. Jedna, dekadentnija grana, sreću je našla u heroinu i srodnim urbanim azilima. „Overile“ su je i dve ćerke kolektivnog šefa federacije, koja je neko vreme preživljavala na „I posle Tita, Tito“ aparatima.\nDruga, ambicioznija, dograđivala je svoje skromne kapacitete na zapadnim univerzitetima. Tu se našla zahvaljujući funkcionerskim ili diplomatskim privilegijama nove buržoazije, koja je volela da se zavarava da će njena udobna „revolucija“ trajati večno. Vremenom se ova kolekcija mlađanih mandarina uglavnom transformisala u takozvanu Drugu Srbiju – koja bi sada da dekontaminacija traje večno, i obezbedila kadrovsku bazu za lokalni, mnogo jeftiniji i efikasniji, birokratski menadžment naše nove neslobode.\nVejvoda je postao izvršni direktor Soroševe beogradske ispostave u vreme kada je veliki zaljubljenik u novac, Rome i Karla Popera već napustio južnoafrički model „suočavanja sa prošlošću“ i prešao na agresivno promovisanje nirnberškog, balkanizovanog na način da nameće lažnu, binarnu sliku ratova devedesetih. Ona uključuje sudsku, medijsku i akademsku proizvodnju ne samo kolektivnih žrtava već i kolektivnih krivaca. Dobili smo seriju balkanskih Jevreja 2.0 i srpske naciste, navodno večne i prave. Soroš je tako vremenom odbacio originalnu, nijansiraniju viziju „istine i pomirenja“, kao zamišljenog puta do večnog balkanskog mira i pratećeg „evropskog“ obilja, i priklonio se (auto)šovinističkom narativu iz mozga dr Latinke Perović i usta Sonje Biserko. Ovaj antisrpski konstrukt kaže da na Balkanu postoje samo narodi-anđeli, vanvremenske, valjda genetski predodređene žrtve, i jedan nepopravljivi, zveroliki narod, koji treba smestiti u što manji i neudobniji kavez.\nAmerički milijarder Džordž Soroš (Foto: Ronald Zak/Associated Press)\nČesto se gubi iz vida da je Soroševa fondacija u Srbiji jedno vreme bila mnogo više otvorena nego što su njeni žestoki kritičari skloni da veruju. I mnogo više nego što dopušta staljinistički zatvorena vizija „otvorenog društva“, koja je ovde bila skladno uparena sa slikom Srba iz Filosofije palanke kao ne samo genocidnih već i neizlečivih, mentalitetskih nacista. Sklonost Sonje Liht da u Srbiji (bez Kosova, koje je imalo svoj ogranak) ne finansira samo dekontaminatore i autošoviniste učinila je da u Latinkinom jatu ona postane omraženija od Dobrice, Jovice i patrijarha Pavla – zajedno. Činjenica da se ova mržnja, koja ne predstavlja izraz narcizma malih razlika, nije prelila u građanističke medije prvenstveno je posledica njenog jevrejskog porekla.\nNa sreću, bar naše Jevreje nije lako smestiti u ram kulturom oblikovanih nacista, koji je autošovinistička majka namenila neistomišnjenicima, i u koji su nas serijski smeštali paramediji kao što su Peščanik i Danas. Njihov sramni uzor, upokojeni Feral tribjun, nedavno se ponovo rodio, uz pomoć Vlade Republike Hrvatske i hladnoratovske Nacionalne zadužbine za demokratiju, unutar glasila nestajuće srpske manjine u Hrvatskoj. Ima nečeg ne samo perverznog već i otrežnjujućeg u tome da ostatak zaklanog i zatim etnički temeljno očišćenog naroda brani pravo da postoji u „evropeizovanoj“ hrvatskoj javnosti tako što udomljava hrvatske jugonostalgičare i srpske autošoviniste.\nNaravno, ne sumanjam da je, mnogo više od paranaučnih konstrukcija Dubravke Stojanović, Ivana Čolovića i neumorne, čini se i besmrtne, Nikezićeve „La“, koje su se savršeno uklopile u trijumfalističko lažno proročanstvo Francisa Fukujame, promeni Soroševog odnosa prema Balkanu doprinela i činjenica da su – pošto je 1997. u crno zavio siromašne stanovnike Indonezije, najmnogoljudnije islamske zemlje – genijalnom mešetaru zatrebali muslimani koje može da spasava. NATO avioni su u Avijanu sakupljali postistorijsku rđu, a posle Alijinih Bošnjaka i Rugovini Kosovari su shvatili da put do priželjkivanog konačnog rešenja, Halal Bosne, čije je srce u Novom Pazaru, odnosno Prirodne Albanije, ide preko Brisela i da se do etnički sterilisane nacionalne utopije po meri zapadnih interesa najbrže stiže NATO vazduhoplovima.\nNa krilima postistorijske bure nisu leteli samo NATO avioni. „Pošto smo bili viđeni kao neprijatelji ovog društva, bili smo u porodici NATO izdajnika, nismo mogli da pomognemo državi u najosnovnijem vidu“, rekao je Vejvoda (pravom) NIN-u 2001. godine. I dodao – „sada smo u normalnom okruženju, putevi su potpuno prohodni“. Normalnost je – uz slobode i ljudska prava – postala jedna od ključnih kamuflažnih floskula neokolonijalnog novogovora. Ona otpor uokvirava kao patologiju, a drugačije mišljenje kao simptom bolesti, na šta se nadovezuje malj diskurzivne nacifikacije. Kada je reč o zapadnim akterima, ona je relativno benigna, ostaje u polju ideologije, dok u našem slučaju operiše na neuporedivo opasnijim, kulturalnim i društvenim nivoima. Tu je društveni konstruktivizam, omiljena intelektualna igračka liberalnih elita, mutirao u društveni determinizam, koji je cementirao autošovinističku sliku o Srbima kao necivilizovanom, zverolikom narodu, koji se ne može ni krotiti, a kamoli pripitomiti, i dao legitimitet shvatanju da ovde ne treba pomagati državi već NATO-u.\nNišta nije crno-belo – ni mi ni oni koji nas posmatraju kao smrtne neprijatelje svoje zamišljene Evrope i civilizacije. Soroševa fondacija je ovde učinila dosta toga korisnog, ali uglavnom na početku, pre nego što je Vejvoda postao glavešina. Devedesetih godina fondacija nije bila izdajnička, ali jeste pomagala i „neprijatelje ovog društva“ kojima ne bi bila neprimerena dezignacija „izdajnik“. Nažalost, uvek može gore i čini se da nema tih teških reči i preterivanja koja u našim isprepletanim autokolonijalnim i autošovinističkim svetovima neće postati istina. Sa Milanom Antonijevićem na čelu, uštogljenim balkanskim dendijem, hronično gladnim medijske pažnje i manjinarenja, fondacija sve više postaje ono što nikako ne bi smela da bude.\nKOLONIZUJTE NAS GRUBO\nZaklanjajući se iza pozivanja na normalnost, otvoreno društvo, slobode i demokratiju, ne samo Soroševa fondacija i srodne transmisije već, postalo je jasno, i jedan Noam Čomski dali su važan doprinos uspostavljanju shvatanja „normalnog okruženja“ kao jednoumlja u kome neistomišljenici, oni koji ne pristaju na potpuno pokoravanje i večno samobičevanje, nemaju prava ni da govore. IFDT predstavlja otelotvorenje takve normalnosti, Srbije u kojoj su, s malo izuzetaka koji potvrđuju pravilo, prohodni samo autokolonijalni putevi. A njima najbrže putuju i najdalje stižu građanisti koji veruju da Srbija nikada ne može biti dovoljno kažnjena i smanjena, da zaslužuje sav svoj bol. To oličava tragediju zemlje u kojoj nije lako biti optimista kada je reč o ključnim nacionalnim, državnim i društvenim interesima.\nTekst sličan ovome bi mogao da bude napisan polazeći od bilo koje od sve više autokolonijalnih transmisija. Od onih starijih do novijih i još zloćudnijih, kao što su BIRN, MASA ili Inicijativa mladih za ljudska prava, koja je masovni zločin počinjen 1995. godine nad muslimanima u okolini Srebrenice nazvala holokaustom. Iz ove inicijative stalno stižu sveži primeri antisrpskog istorijskog revizionizma, čemu su skloni svi šampioni građanizma. Ivan Đurić bi tako da potre Aušvic kao univerzalni simbol zla, nastao, očekivano, u uber-modernoj Zapadnoj Evropi u 20. veku, i, kako je rekao 11. jula u programu N1, luksemburškog megafona svih antisrpskih snaga, uspostavi zločin u Srebrenici kao „univerzalni antiratni simbol“. Mirovni aktivisti su ovde uglavnom autošovinistički udarnici, kamuflirani žargonom selektivnog suočavanja.\nIpak, sramna uloga Čomskog čini da baš priča o IFDT-u bude pogodna za bolje razumevanje specifičnosti i dometa autokolonijalizma u Srbiji. Čomskom neznanje ne može biti opravdanje, između ostalog i zato što se u pozadini njegovog nesrećnog angažmana oko IFDT-a prepoznaju odrazi dva opaka zapadna konstrukta.\nAmerički intelektualac Noam Čomski (Foto: Andrew Rusk)\nJedan je klevetnička i visoko selektivna slika o pozadini „srpskih zločina“. Ona daje legitimitet rasizmu, koji je posebno potmuo i žilav kada koža izabranih, „pravih“ beštija, koje valja istrebiti, nema boju. U našem slučaju reč je o, nažalost politički korektnom, „rasizmu bez rase“, pa su, kako ističe Slobodan Antonić, Srbi mogli da budu pretvoreni u nove, „bele crnčuge“. To olakšava razumevanje perverzne činjenice da je Borka Pavićević ovde postala heroina natoljubivih „antifašista“, iako je preuzela i promovisala pojam dekontaminacije u smislu u kome ga je pre nje koristio samo Adolf Hitler. Vremenom smo svi sasvim oguglali na tu nedopustivu, dehumanizujuću reč-ubicu.\nDrugi konstrukt, samo prividno benigniji, jeste zapadnocentrična slika ispravnog toka „svetske istorije“. Ova vizija se na putu do obećanog, pravog kraja račva prateći dve srodne, po nas podjednako desubjektivizujuće, leve teleologije – (pseudo)marksističku (Čomski) i (neo)liberalnu (Soroš). I jedna i druga ideologija su kvazireligije i obe nas stavljaju u položaj robova, koji, da bi se jednoga dana (možda) oslobodili, sve što smeju i treba da urade jeste da ponavljaju istoriju Zapada, partikularnu i provincijalnu kao i sve druge. I da podražavaju njene proizvode, koji su u Srbiju stizali bez prošlosti i pomoćnih alatki, kao puki transplanti, strana tela koja nikada nisu imala velike šanse da se prime i puste lokalni koren. Kada je istorija Zapada „dobra“, traži se da rezultate tih tuđih, višedecenijskih društvenih borbi ponovimo odmah, koliko juče. Jer ako, na primer, odmah ne izvedemo „prajdove“ i ne legalizujemo istopolne brakove, to će biti uzeto kao novi „dokaz“ da smo ispali iz civilizacije i da nam nema povratka.\nIstovremeno, nama, zatočenicima u čekaonici te lažne univerzalne istorije, nije dozvoljeno da malo sačekamo pre nego što se suočimo sa svojom ružnom prošlošću. A kamoli, kao SAD, kojima je trebalo više od dva i po veka da počnu da sagledavaju sudbine desetine miliona robova i njihovih potomaka, uzidanih u temelje „američkog sna“, ili, u slučaju Belgije, više od jednog veka za kakvo-takvo suočavanje sa desetak miliona kongoleških leševa (i bezbroj odsečenih crnih šaka), na kojima je Leopold II sazidao bogatstvo i ojačao koheziju duboko podeljene državice. Ispada da su naše sramne hiljade veće od njihovih monstruoznih miliona. Ne znam koja je zapadna država „najgenocidnija“, ali verujem da nije lako naći neku koja je manje „genocidna“ od Srbije ili Republike Srpske, zarobljene u skupoj međunarodnopravnoj fikciji zvanoj Bosna.\nNaslovna fotografija: AP Photo/Adel Hana\nDruštvozoran ćirjakovićIvan VejvodaIFDTNoam Čomskiotvoreno društvoČomski


Savez sindikata Austrije (OeGB) uspeo je, i pored poèetka letnjeg raspusta u školama na istoku Austrije, da mobiliše ogroman broj ljudi koji su ustali protiv namere vlade.\nPredsednik OeGB Volfgang Kacian zatražio je od vlade da pita graðane na temu radnog vremena. Radi se o najveæem protestu od 2003, kada je takoðe više desetina hiljada ljudi demonstriralo protiv penzijske reforme.\nMeðu uèesnicima protesta bio je gradonaèelnik Beèa Mihael Ludvig, kao i nekadašnji kancelar, lider Socijaldemokratske partije Austrije (SPO) Kristijan Kern, koji je protest ocenio odgovorom graðana na politiku aktuelnog kancelara Sebastijana Kurca.\nPredsednica Radnièke komore Renata Anderl istakla je u obraæanju okupljenima da nije vreme za produžavanje, veæ skraæenje radnog vremena.\nPredstavnici sindikata najavili su da æe nastaviti sa protestom protiv namere vlade.\n"Ako žele radnièki rat, dobiæe ga", poruèio je šef sindikata zaposlenih u drvnoj industriji Jozef Muhiè.\nI Kacijan je najavio da æe se okupljeni verovatno veoma brzo ponovo videti.\n"Mi æemo otpor pružiti svi sredstvima koja su nam na raspolaganju", rekao je on.\nŠef sindikata zaposlenih u pošti Helmut Kestinger èak je pozvao na rušenje vlade.\nAustrijska vlada namerava da omoguæi radno vreme od 12 sati, ali istièe da se zadržava zakonsko osmoèasovno radno vreme, odnosno radna nedelja od 40 sati, ali da preduzeæa treba da dobiju moguænost da od zaposlenih, ako na to dobrovoljno pristanu, u sluèaju potrebe, zatraže da rade i 12 sati, uz nadoknadu kroz slobodan dan ili novac.


Libek (libek.org.rs) je obrazovni centar i organizacija koja se javno zalaže za tržišne reforme i vladavinu prava od 2008. godine. Libek je od samog osnivanja počeo da održava različite obrazovne programe za srednjoškolce, studente i angažovane građane.\nOd prošle godine počeli smo da se bavimo i konkretnim predlozima političkih i ekonomskih promena u Srbiji. Kao centralna organizacija Fiskalne koalicije, aktivno smo učestvovali u pripremi i sprovođenju prvog Marša poreskih obveznika u Srbiji.\nLibek podstiče studente da u sklopu međunarodne mreže „Students for Liberty“ organizuju jedinice na svojim fakultetima. Do sada smo pomogli studentima da osnuju četiri studentske organizacije „Studenti za slobodu“ na Filozofskom, Pravnom, Ekonomskom i na Fakultetu političkih nauka u Beogradu.\nOd ove 2013. godine planiramo da u okviru Libeka pokrenemo istraživačko odeljenje koje će se osim ekonomskog istraživanja baviti i predlaganjem konkretnih ekonomskih mera.\nPosebno smo ponosni na naše alumniste, mlade ljude koji po završetku nekog našeg programa dalje nastavljaju da šire ideje tržišne privrede i vladavine prava. Mnogi od njih pokreću svoje inicijative ili na neki drugi način ostaju u tesnoj vezi sa nama.


Pre 700 godina kuga je harala Evropom – njene posledice osećamo i danas\nUprkos činjenici da su se pandemije kuge pojavile kako u Srednjem veku tako i u savremenom svetu, najokorelija i najdestruktivnija je bila ona koja je harala Evropom u XIV veku i koja je ubila trećinu populacije Evrope u tom trenutku – što će reći, oko 25 miliona ljudi! Ali ona sa sobom nije donela samo smrt: po završetku pandemije...\nVećina ljudi verovatno misli kako da bi počeli zdravije da se hrane moraju da se odreknu jela u kojima i najviše uživaju. Ovo je u startu pogrešno mišljenje. Mnoge namirnice imaju čak i skrivene zdravstvene koristi za nas.\nObratite pažnju na ovih 8....\nNaša tela se menjaju svakog dana. Ali mi pak primećujemo te promene tek posle nekoliko godina ili čak i posle deceniju ili dve. Vrlo često se osećamo mlađe nego što jesmo: ništa nas ne boli i sve nam se čini da je u najboljem redu. Ali promene se dešavaju čak i kada ih mi momentalno ne primećujemo.\nNaučna istraživanja pokazuju da postoje bitne razlike između muškaraca i žena ne samo u fizičkoj snazi nego i u brojnim psihološkim i neuropsihološkim funkcijama.\nDa su žene su zaista jedinstvene govori i ovih i 14 neobičnih činjenica o ženskom telu...\nVrlo često se srećemo sa opšteprihvaćenom zabludom da su mamurluci uglavnom rezultat dehidratacije. Veče provedeno uz izobilje pića vodi upali želuca i creva, lošem kvalitetu sna i produkciji toksičnih supstanci što rezultira sa povraćanjem, znojenjem i ubrzanim radom srca.\nDa li na ove načine ublažavate posledice?\nVerovatno ste se zapitali šta je to što bi moglo biti tako pogrešno što radite dok se tuširate, zar ne? Obzirom da je tuširanje nešto što se smatra prilično jednostavni i ličnim, retko kada obraćamo pažnju na ove stvari...\nDijeta na osnovu krvne grupe spada u najpopularnije. Ipak, postoje brojne nepoznanice koje ćemo pokušati da Vam razjasnimo.\nSaznajte, koja ishrana odgovara određenom tipu krvne grupe, da li je takva dijeta bezbedna, da li je efikasna...


Đoković i Mari u finalu Rolan Garosa\nMari i Đoković na mreži posle prošlogodišnjeg polufinala u kojem je Srbin pobedio posle pet setova\nNajbolji teniser sveta Novak Đoković ponovo je na korak od osvajanja jedinog grand slem turnira koji mu nedostaje u karijeri. Đoković se plasirao u finale Otvorenog prvenstva Francuske treći put uzastopno, četvrti put u poslednjih pet godina, a za trofej će u nedelju igrati protiv Britanca Endija Marija.\nDo 20. grand slem finala u karijeri – po čemu deli drugo mesto u istoriji sa Špancem Rafaelom Nadalom, iza Švajcaraca Rodžera Federera – Đoković je došao posle – kako je sam opisao - "najbolje partije na turniru".\nPrvi reket sveta doiminirao je protiv 22-godišnjeg Austrijanca Dominika Tima – 6:2, 6:1 i 6:4, posle sat i 48 minuta igre, i sutra će - prvi put posle četiri uzastopna dana igranja, imati odmor pred nedeljno finale, u kojem će pokušati da postane osmi teniser u istoriji koji ima trofej sa sva četiri najveća turnira, ali i jedini, uz legendarnog Roda Lejvera, koji je u istom trenutku zvanični šampion Melburna, Pariza, Londona i Njujorka.\nIza Đokovića je serija od 27 uzastopnih pobeda na grand slemovima, a da bi došao do 28. moraće da pobedi jednog od svojih najvećih rivala, sedam dana starijeg Britanca Endija Marija, koji je danas u čertri seta eliminisao branioca titule Švajcarca Stanislasa Vavrinku – 6:4, 6:2, 4:6 i 6:2.\nBiće to 34. međusobni duel Marija i Đokovića, Srbin vodi 23-10, 3-1 na šljaci i 4-2 u grand slem finalima. Mari je s druge strane postao prvi Britanac u skoro 80 godina, koji se plasirao u finale u Parizu, i pridružio se Đokoviću, Nadalu, Federeru i još šestorici igrača,koji su u takozvanoj "Open eri" (od 1968. godine) igrali finale na svakom od četiri grand slema.\nPre muškog finala u nedelju, sutra se igra žensko finala, a sastaju se Serena Vilijams, koja juri svoju 22. grand slem titulu i Španjolka Garbinje Mugurusa, kojoj je ovo drugo grand slem finale u karijeri, pošto je prošle godine u finalu Vimbldona izgubila upravo od Amerikanke.


Beograd, 28. Jun 2012.\nNIKOLIĆ DAO DAČIĆU MANDAT ZA FORMIRANJE VLADE\nBEOGRAD, 28. juna 2012. (Beta) Predsednik Srbije Tomislav Nikolić izjavio je danas da je mandat za formiranje vlade poverio lideru koalicije okupljenje oko SPS Ivici Dačiću koji ga je uverio da ima većinu i da može da zakaže nastavak konstitutiivne sednice Skupštine Srbije.\nNikolić je na konferenciji za novinare rekao da ga je koalicija SPSPUPSJS danas uverila da je okupila većinu i da će u toj većini biti Srpska napredna stranka i Ujedinjeni regioni Srbije i "verovatno neki drugi predstavnici građana Srbije u Skupštini Srbije".\n"Vlada Srbije treba da bude mala po broju, efikasna i odgovorna i da dogovorom odlučuje o bitnim stvarima za građane", rekao je Nikolić, posle sastanka sa Dačićem.\nOn je kazao da koja god vlada bude izabrana, ona će biti na evropskom putu i mora da bude posvećena tome da građanima obezbedi bolji život.\n"Brisel se nije mešao u izbore što je bio sasvim jasan znak da na ovim izborima prvi put EU nije morala da ističe nekog kao favorita, pošto je potpuno jasno da bilo kakva vlada bude formirana biće na evropskom putu", istakao je Nikolić.\nOn je rekao da je danas Vidovdan, jedan od najvećih srpskih praznika i da na današnji dan Srbija dobija promene, te se nada da će se građani obradovati toj "vidovdanskoj vesti".\n"Te promene predstavljaju novu stranicu u našoj istoriji. Dan kada ćemo početi izgradnju stabilnog državnog sistema i boljeg života za naše potomstvo i vratiti naciji ponos kakav smo nekada imali", rekao je predsednik Srbije. Prema njegovim rečima, to neće biti lako jer breme koje je nasleđeno je teško, a pitanje Kosova rešavano na način na koji se izbegava odgovornost, a teret prebacuje na narod koji pokušava da preživi dugi niz godina u izuzetno teškim okolnostima.\n"Mi želimo da preuzmemo odgovornost i stvorimo uslove za mir i stabilnost i gradimo mostove prijateljstva i međusobnog uvažavanja. Naši prijatelji su i na zapadu i istoku i sveru i jugu i svi susedi su nam važni", istakao je Nikolić.\nKako je naveo, predstoji borba protiv kriminala i korupcije, reforma pravosuđa i medija, ispitivanje sumnjivih privatizacija, izgradnja infrastrukture i jačanje ekonomije.\nBEOGRAD, 28. juna 2012. (Beta) Mandatar za sastav nove Vlade Srbije Ivica Dačić izjavio je danas da je od Srpske napredne stranke i Ujedinjenih regiona Srbije dobio podršku da bude na čelu nove vlade koja će "vrlo brzo biti formirana" i da je odlučio da preuzme odgovornost za vođenje vlade.\nNakon što mu je predsednik Srbije Tomislav Nikolić poverio mandat za sastavljanje nove vlade, Dačić je novinarimka rekao da će razgovori već sutra biti nastavljeni, prvo sa SNS i URS, a potom i sa nekim drugim stranakama koje bi eventualno mogle da budu deo nove vlade.\nDačić je poručio da će prioriteti njegove vlade, ukoliko bude formirana, biti izgradnja jake države koja brine o nacionalnim interesima, nastavak evrointegracija, socijalna pravda i jednakost i borba protiv organizovanog kriminala i korupcije.\nOn je rekao da je politička realnost u Srbiji promenjena kada je na izborima pobedio Tomislav Nikolić i da je narod izabrao ovakvu koaliciju, a da to nije bio njegov prvi izbor, jer je on u drugom krugu glasao za Borisa Tadića. On je istakao da nova vlada neće nikako značiti povratak u devedesete, jer da je to hteo na tome bi radio prethodne četiri godine i dodao da će odgovorno i najbolje što može obavljati dužnost predsednika vlade u ineteresu srpskog naroda.\nKako je istako, buduća vlada neće biti ni proevropska, proruska, proamerička ili prokineska već prosrpska. On je kazao da ne bi bilo logično da se ponuda za predsednika vlade ne prihvati i naveo da oni koji ne žele tu ulogu kada su vremena teška ne treba ni da se bave politikom.\n"Kandiduješ se za tu funkciju, a onda kazeš da ne želiš. Ako procenjuješ da li ćeš da budeš premijer u zavisnosti i od situacije u kojoj se zemlja nalazi, taj onda ne treba da se bavi politikom", rekao je Dačić.\nOn je rekao da je odluka bila teška zbog dobrih odnosa sa Demokratskom strankom i naveo da je ovo je veliki ispit za njegovu karijeru.\nDačić je rekao da nije bilo razgovora o koaliciji formiranoj u Beogradu u kojoj su na vlasti sa demokratama i da se već formirane koalicije na lokalu neće menjati.\nSAD SPREMNE DA SARAĐUJU SA NOVOM VLADOM SRBIJE\nVAŠINGTON, 28. jun (Tanjug) –Sjedinjene Americke Države ce saradivati sa svakom vladom koja u Srbiji bude formirana na legitiman nacin, izjavila je portparolka Stejt departmenta Viktorija Niland.\nNIKOLIC PORUCIO DA CE BITI PARTNER PRIVREDENICIMA\nBEOGRAD, 27. jun (Tanjug) –Predsednik Srbije Tomislav Nikolic veceras je na tradicionalnom prijemu Poslovnog gluba "Privrednik" porucio da ce biti partner privrednicima.\nNikolic je pozvao privrednike da ostanu u Srbiji i istakao da ce institucija predsednika razvijati partnerske odnose sa privredom.\nPredsednik tog kluba Branislav Grujic porucio je da je privreda Srbije u stalnoj i progresivnoj krizi i da privrednici, nakon izborne kampanje koja je"progutala dosta vremena, novca i energije", više nisu spremni da cekaju. "Postizborna Srbija ocekuje sada i više (nego što je receno u kampanji) jer je i situacija gora nego letos ili jesenas. Privrednici zato nisu spremni da cekaju, ali jesu raspoloženi da deluju", naglasio je Grujic. On je ukazao da svetska ekonomska kriza ne može više biti izgovor za ono što u samom sistemu ne valja. "Svako pametan zna da u krizi treba raditi više a ne manje, da treba delovati brže a ne sporije. Kriza je izazov da se radi drugacije, pametnije", naveo je Grujic, koji je odbacio dilemu otvorenu u javnosti na pitanju treba li štedeti ili trošiti, odnosno investirati i istakao da svako ko vodi preduzece zna da je neophodno i jedno i drugo.\nGrujic je porucio da privrednici od države ocekuju "manje restrikcija a mnogo više podsticaja, garancija i efikasnog upravljanja".\n"Preko su nam potrebne veca likvidnost, konkurentnost i stabilnost privredivanja, skracivanje svih rokova, od naplate do dozvola, suzbijanje korupcije, pravna zaštita, bankarska podrška", naveo je predsednik kluba "Privrednik", koji se založio za nastavak evrointegracija i prihavatnje evorpskih vrednosti u poslovanju. "Srbija ima šanse, ako deluje brže i poveže se bolje sa onima koji su preduzimljivi i pošteni", porucio je Grujic. Prijem u klubu "Privrednik" održava se u junu svake godine, a tradicija okupljanja srpskih privrednika datira još s kraja 19. veka.\nMedu zvanicama su premijer Srbije Mirko Cvetkovic, potpredsednica vlade Verica Kalanovic, guverner NBS Dejan Šoškic, lider Ujedinjenih regiona Srbije Mladan Dinkic, potpredsednica DS Jelena Trivan, ambasadori SAD i Nemacke, Meri Vorlik i Volfram Mas, kao i predstavnici domacih i stranih kompanija, državnih institucija, nauke, kulture, sporta i medija.\nJEREMIĆ: EU TRAŽI PODIZANJE DIJALOGA NA POLITIČKI NIVO\nBRISEL, 27. juna 2012. (Beta) Ministar spoljnih poslova Srbije Vuk Jeremić izjavio je danas u Briselu da Evropska unija smatra da bi dijalog BeogradPriština trebalo podići na višu, političku ravan i rekao da je Beograd za to spreman, ako bi se time otvorile i političke teme.\nJeremić je, posle sastanka s visokom predstavnicom EU Ketrin Ešton, rekao novinarima da je "stav Srbije da je taj politički dijalog prekinut od strane Prištine i nakon toga je usledilo jednostrano proglašavanje nezavisnosti". "Do sada se to radilo na tehničkom nivou i o tehničkim pitanjima, a ukoliko postoji spremnost za važna politička pitanja, to bi trebalo da se radi na ozbiljnijem nivou i Srbija je spremna za politički dijalog", istakao je ministar. "Preneo sam zabrinutost zbog zategnutosti na Kosovu i Metohiji i očekivanja da će naši evropski partneri kao i Kfor biti angažovani i na oprezu", rekao je ministar i podsetio na "loša iskustva iz perioda kada se formirala vlada u Srbiji". Naveo je 2004. kada je u vreme formiranja vlade Srbije izbilo nasilje na Kosovu. "Preneo sam naše očekivanje da će EU i međunarodna zajednica učiniti sve što treba da bi se očuvala stabilnost u ovom veoma delikatnom političkom trenutku u kojem se Srbija nalazi", rekao je.\nMinistar je preneo novinarima da je s Ketrin Ešton samo razmenio informacije o formiranju vlade u Srbiji i ukazao da se "vlada formira u Beogradu, a ne u Briselu".\nNa pitanje koje poslednje informacije ima o formiranju vlade, Jeremić je uzvratio da nije ovlašćen da ih prenosi. "Verujem da će buduća vlada, kogod u njoj bude, nastaviti s evropskim procesom kao jednim od svojih prioriteta što se može zaključiti na osnovu izjava svih učesnika u političkom životu Srbije koji bi mogli doći u situaciju da formiraju vladu Srbije", rekao je Jeremić.\n"Koliko kome verovati to je drugo pitanje, ali za sada nema razloga da se očekuje bilo šta osim nastavka evropskog procesa kogod bude u budućoj vladi", zaključio je Jeremić.\nOn je naveo i da je u svojstvu budućeg predsedavajućeg Generalne skupštine UN, razmotrio s Ešton pitanja važna za EU. Jeremić je istakao da će se konsultovati i sa drugim svetskim činiocima.\nLOPANDIĆ: PORED PROMENA U EU POSTOJE I KONSTANTE\nBEOGRAD, 28. juna 2012. (Beta) Pridruživanjem Evropskoj uniji nije ugrožen nacionalni i državni identitet zemlje, već se on tim procesom nadograđuje, istaknuto je danas na konferenciji u Beogradu.\nMinistar za kulturu i informisanje Srbije Predrag Marković kazao je na skupu "Nacionalni i evropski identitet u procesu evropskih integracija" da je predrasuda da se ulaskom u EU i uspostavljanje evropskih standarda poništava nacionalni i državni identitet.\n"Ključno u očuvanju identiteta je prepoznavanje vrednosti. Granice u kojim čuvate identitet su pomerljive i onoliko koliko svoje vrednosti kao standard predstavljate utoliko možete da pomerate granice i bogatite indentitet", rekao je Marković.\nPomoćnik ministra spoljnih poslova Srbije Duško Lopandić kazao je da se identitet stalno nadograđuje i da je zato bitan proces evropskih integracija.\nKako je naveo, u novom političkom okviru mogu se potvrditi osnove na kojima se razvija državni i nacionalni identitet. On je kazao da pored promena u EU postoje i konstante koje omogućavaju i obezbeđuju modernizaciju zemlje i vrednosti kao što su demokratija, poštovanje ljudskih i manjinskih prava.\nKonferencija je bila u Institutu za međunarodnu politiku i privredu.\nDAČIĆ: OBEZBEDITI MIR NA KOSOVU\nBEOGRAD, 28. juna 2012. (Beta) Mandatar za sastav nove vlade Srbije Ivica Dačić rekao je danas, povodom jutrošnjih incidenata na Kosovu, da međunarodne snage moraju da obezbede mir jer u Pokrajini nema srpskih snaga bezbednosti.\nDačić je novinarima ispred Predsedništva Srbije kazao da su incidenti za svaku osudu i da njih pre svega treba da spreče međunarodne bezbednosne snage.\n"Vidovdan je veliki praznik za srpski narod i za svaki Vidovdan se dešavaju incidenti na Kosovu i Metohiji. Ako srpski narod na Kosovu i Metohiji ne može da obeleži Vidovdan dan velikog srpskog stradanja, onda se postavlja pitanje kako neko može da obezbedi miran život Srba na Kosovu", rekao je on.\n"Vi znate da na Kosovu i Metohiji ne postoje naše bezbednosne snage, ali nova vlada Republike Srbije, ako bude formirana, insistiraće upravo na tome. Svi razgovori koji se vode o Kosovu i Metohiji, moraju da polaze od toga da se sačuva mir", rekao je Dačić.\nNa prelazu Merdare ranije danas izbio je sukob kosovske policije i kako se veruje, navijača Partizana, u kojem je povređeno i iz vatrenog oružja ranjeno 20 Srba.\nDRŽAVNU CEREMONIJU GODIŠNJICE BOJA NA KOSOVU PREDVODI DS U MINISTARSTVU RADA\nBEOGRAD, 28. jun (Tanjug) –U Srbiji se danas obeležava Vidovdan kao pomen na stradanje Srba i kneza Lazara Hrebeljanovica u bici protiv turske vojske na Kosovu polju 1389. godine.\nKomemorativna ceremonija povodom obeležavanja 623. godišnjice Boja na Kosovu, bice održana u Kruševcu, a kako je navedeno, državnu ceremoniju, kod Spomenika kosovskim junacima, predvodice državni sekretar u Ministarstvu rada i socijalne politike Negovan Stankovic.\nPatrijah srpski Irinej izjavio je danas u Gracanici, gde je povodom Vidovdana služio svetu arhijerejsku liturgiju, da je Kosovo bila, jeste i da ce ostati sveta srpska zemlja srpski Jerusalim.\nSvetoj arhijrejskoj liturgiji prisustvovao je ispred Vlade Srbije državni sekretar u Ministarstvu za Kosovo i Metohiju Oliver Ivanovic a bio je prisutan i ruski ambašador u Beogradu Aleksandar Konuzin.\nSrbi su organizovano autobusima, uz pratnju kosovske policije, a neki i pojedinacno automobilima doputovali u Gracanicu jutros iz severnog dela Kosovske Mitrovice, gradova centralne Srbije, Crne Gore i Republike Srpske.Duž magistralnog puta Kosovska MitrovicaPriština vidljivo je pojacano prisustvo policijskih patrola, što je u skladu sa najavom predstavnika kosovske policije da ce danas u regionu Mitrovice i Prištine biti povecan broj policajaca.\nDeo magistralnog puta PrištinaGnjilane, koji vodi pored manastira u Gracanici, zbog današnjeg obeležavanja zatvoren je za saobracaj pa se vozila preusmeravaju na alternativne puteve, javlja dopisnik Tanjuga sa lica mesta. Praznovanjem Vidovdana, SPC i srpski narod obeležavaju 623. godišnjicu secanja na bitku srpske vojske koja je 1389. godine na Kosovu branila svoje zemlje i hrišcanstvo od mocne Otomanske imperije.\nKako su organizatori ranije najavili, nakon parastosa, na spomen obeležju u Tašmajdanskom parku, delegacije oba udruženja ce položiti vence.\nIVANOVIC: KOSOVO JE PITANJE SRPSKOG IDENTITETA\nGRACANICA, 28. jun (Tanjug) –Državni sekretar u Ministarstvu za Kosovo i Metohiju Oliver Ivanovic izjavio je danas da su Gracanica i Kosovo pitanje srpskog identiteta.\nIvanovic koji je ispred Vlade Srbije prisustvovao današnjoj vidovdanskoj liturgiji u porti manastiru Gracanica izjavio je Tanjugu da ce i u buduce svojim dolascima u pokrajinu narod proveravati šta oseca prema Kosovu i Metohiji.\nKosovo je veliko i važno pitanje koje ce se rešavati a Vlada Srbije bilo koja i bilo kakva da se sastavi morace da razmišlja i o ovom prostoru kao svom otvorenom pitanju i pitanju koje treba da se rešva, ocenio je Ivanovic. "Nadam se da ce Vlada Srbije biti jaka, nije dovoljno da bude samo sastavljena od 126 poslanika jer takve vlade po pravilu brinu samo o sebi", rekao je on.\nSnažna Vlada sa snažnim osecajem za nacionalne interese i cvrstom rešenošcu da istraje kroz dijalog i reši ovo pitanje, to je ono cemu se nadaju svi Srbi sa Kosova i Metohije, rekao je državni sekretar u Ministarstvu za KiM.\nRASMUSEN: NEĆE BITI PODELE KOSOVA, NEKA SVI TO SHVATE\nPRIŠTINA, 27. juna 2012. (Beta) Generalni sekretar NATOa Anders Fog Rasmusen izjavio je danas da bi svi trebalo da shvate da neće biti podele Kosova.\nGeneralni sekretar NATOa je prištinskom listu Koha Ditore rekao da će NATO kroz misiju Kfora na Kosovu učiniti sve da obezbedi slobodu kretanja za sve.\nRasmusen je naveo da je novo smanjenje snaga Kfora odloženo zbog incidenata na severu Kosova.\nIstakao je da je pitanje severa Kosova trebalo rešiti politički i da bi do njega trebalo doći dijalogom.\nRasmusen je ponovio da Euleks nema potrebne kapacitete za izvršenje svih zadataka i istakao da NATO i EU o tome otvoreno razgovaraju.\nREDŽEPI: BOGDANOVIĆ ĆE BITI UHAPŠEN AKO DOĐE NA KOSOVO\nPRIŠTINA, 27. juna 2012. (Beta) Ministar unutrašnjih poslova Kosova Bajram Redžepi izjavio je danas da su prištinske vlasti zabranile ulazak na Kosovo ministru za Kosovo i Metohiju u Vladi Srbije Goranu Bogdanoviću i da će on biti uhapšen ako bude pokušao da ilegalno uđe na Kosovo.\n"Zabrana važi za ministra Boganovića zato što se u prošlosti nije pridržavao upustva da ne daje političke izjave. Zbog toga mu je zabranjen ulazak", rekao je Redžepi.\nRedžepi je najavio i da će i nekim "ekstremnim grupama" biti zabranjen dolazak na Kosovo na proslavu 623. godišnjice Kosovskog boja, kojoj je nameravao da prisustvuje i Bogdanović.\nMinistar unutrašnjih poslova Kosova rekao je da će dolazak na proslavu Vidovdana u Gračanici i na Gazimestanu biti dozvoljen svima čiji cilj nije izazivanje problema.\nOn je najavio da je Policija Kosova zajedno sa Euleksom sačinila poseban plan obezbeđivanja sutrašnje manifestacije.\nKONUZIN: PRIŠTINA KRŠI MEĐUNARODNA I LJUDSKA PRAVA\nGRACANICA, 28. jun (Tanjug) –Ambasador Rusije u Beogradu Aleksandar Konuzin izjavio je danas da vlasti u Prištini zabranom ulaska na Kosovo pojedinim funkcionerima Vlade Srbije krše medunarodna, osnovna ljuda prava i tradiciju. Konuzin je ocenio da zabrana dolaska na Kosovo i Metohiju ministru Goranu Bogdanovicu ne doprinosi podizanju autoriteta kosovskih institucija.\nOn je, govoreci o rešavanju kosovskog problema, rekao da ga vidi onako kako da vide Srbi. "Kada se vi Srbi odlucite kako cete rešiti problem Kosova budite sigurni da cemo vas mi podržatižiti", rekao je ruski ambasador nakon vidovdanske liturgije u porti manastira Gracanica.\nOn je objasnio da je došao na Kosovo sa brigom i nadom, i da je, kako je rekao, vrlo moguce da je došao poslednji put. "Za mene je to veoma uzbudljivo da vidim osecanja dobra koja Srbi ispoljavaju prema Rusima", rekao je Konuzin.\nREDŽEPI: KOD MERDARA POVREĐENA 32 POLICAJCA\nPRIŠTINA, 28. juna 2012. (Beta) Ministar unutrašnjih postova Kosova Bajram Redžepi je kazao danas da su u incidentu na prelazu Merdare povređena 32 kosovska policajca, koji su sa Kosova prema Srbiji pratili jednu grupu Srba.\nRadi se o povredama koje su nanete kamenjem kojim je ova grupa napala pripadnike policije, kazao je Redžepi. Ministar je na sednici Skupštine Kosova, koja je u toku, rekao da je zatvoren prelaz Merdare i da Policija Kosova nikome ne dozvoljava ulazak na Kosovo.\nGrupa od oko sedamdesetak Srba je izvršila "remećenje javnog reda i mira", navodi se u saopštenju Policije Kosova i zbog toga je doneta odluka da se deportuju do prelaza Merdare.\nKada su prebačeni autobusima do Merdara napali su kamenicama pripadnike Policije.\nMinistar zdravlja Kosova Ferid Agani je rekao da je u Urgentnom centru Kliničko bolničkog centra Kosova do sada prijavljeno devet slučajeva povreda među policajcima i da su svi povređeni tvrdim predmetima. Redžepi je rekao da je bilo pucnjave, ali da se sve to događalo na teritoriji Srbije.\nSrpska strana je optužila kosovsku policiju da je u obračunu koristila palice i vatreno oružje. U prokupačku bolnicu smešteno je 20 najteže povređenih i ranjenih. Najteže ranjeni među njima pogođen je u lumbalni deo i hitno je prebačen u nišku bolnicu, a dopisnik Bete javlja da je reč o navijačima Partizana koji su krenuli na Gazimestan.\nSrpska policija je do Prokuplja dovezla dva autobusa sa navijačima Partizana koji su navodno učestvovali u sukobu sa kosovskom policijom. Oni su kasnije sprovedeni kroz grad uz policijsku pratnju. Mnogi od njih bili su sa zavojima na glavama i rukama.\nSTUPIO NA SNAGU SOFA SPORAZUM SAD I VLADE KOSOVA\nPRIŠTINA, 27. juna 2012. (Beta) Sporazum SAD i Vlade Kosova o statusu bezbednosnih snaga (SOFA) danas je stupio na snagu.\n"Sporazum o statusu bezbednosnih omogućava produbljivanje naše bilateralne saradnje i partnerstva na promovisanju bezbednosti i sigurnosti građana Kosova, kao i doprinos miru i stabilnosti na Balkanu", navodi se u saopštenju Ambasade SAD u Prištini.\nDodaje se da se sporazum u suštini odnosi na bolju saradnju Kosovskih bezbednosnih snaga (KBS) i zvaničnika Ajove unutar Programa o državnom partnerstvu (SPP).\nSporazumom, koji je potpisan 18. februara 2012. godine, uređue se pravni status vojnog osoblja SAD i državljana SAD koji rade na Kosovu na programima podrške zajedničkoj bezbednosti.\n"Ovaj Sporazum pokazuje snagu saveza SAD i Kosova", navela je Ambasada SAD u Prištini.


Vesti iz Brisela Archives - Страница 144 од 152 - EU Delegacija u Srbiji\nLideri EU i SAD potvrdili partnerstvo, osudili aneksiju Krima\nLideri Evropske unije i Sjedinjenih Država potvrdili su na samitu u Briselu partnerstvo u saradnji na pitanjima od globalnog značaja, od spoljne i bezbednosne do ekonomske politike.\nSamit EU–SAD 26. marta\nKriza u Ukrajini, globalni izazovi poput bezbednosti i stabilnosti, klimatske promene, borba protiv terorizma i siromaštva neke su od tema na dnevnom redu samita EU-SAD koji se održava u Briselu, u sredu 26. marta.\nSrbija četvrta po broju zahteva za azil u EU u 2013.\nBroj podnosilaza zahteva za azil u zemljama Evropske unije povećan je više od 30% u 2013. godini, odnosno sa 335,000 zahteva u 2012. na 435,000 u prošloj godini.\nKetrin Ešton osuđuje smrtnu kaznu za 529 pristalica Muslimanske braće u Egiptu\nVisoka predstavnica EU za spoljnu politiku i bezbednost Ketrin Ešton osudila je smrtnu kaznu izrečenu za 529 pristalica Muslimanske braće u Egiptu i pozvala privremene vlasti u toj zemlji da obezbede optuženima pravo na pravedno suđenje u skladu sa međunarodnim standardima.\nEU i Ukrajina: Komesar File u poseti Kijevu\nEvropski komesar za proširenje, Štefan File, boravi u poseti Ukrjini u utorak i sredu.\nUnapređena proizvodnja utire put budućnosti evropske industrije\nUloga proizvodne industrije u Evropi je izgubila na značaju u poslednjim godinama. Od početka krize preko 3,8 miliona radnih mesta je ugašeno u sektoru proizvodnje u Evropi.\nInternet sutrašnjice počinje danas: pripremite se!\nViše od 400 evropskih naučnika, istraživača, poslovnih ljudi, korisnika, pružalaca usluga i sadržaja, razgovaralo je o internetu sutrašnjice od 18. do 20. marta na Skupu budućeg interneta (FIA) u Atini @FIAAthens2014.


Vojni sindikat traži sastanak sa Vučićem zbog "veoma zabrinjavajućeg stanja u Vojsci" - Jutarnji GLASnik\nBEOGRAD – Vojni sindikat Srbije saopštio je da je, kao jedini reprezentativni, uputio danas predsedniku Republike Aleksandru Vučiću zahtev za održavanje hitnog sastanka, kako bi ga upoznali sa stvarnim, „veoma zabrinjavajućim stanjem u Vojsci i celokupnom sistemu odbrane“.\nTakvo stanje, upozorava sindikat, preti da potpuno onesposobi osnovnu funkcionalnu i operativnu sposobnost vojske za odbranu zemlje.\nSindikat želi da na tom sastanku Vučiću da konkretne predloge za unapređenje stanja resursa, pre svega za očuvanje profesionalnog kadra koji se trenutno drastično osipa, usled čega je operativna sposobnost Vojske Srbije za njenu osnovnu ustavnu funkciju značajno narušena.\nOni Vučiću, takođe, žele da daju konkretne predloge za unapređenje radnog, materijalnog i socijalnog položaja pripadnika vojske i obrazložiti potreba da se otpočne sa „zdravim socijalnim dijalogom“, koji do sada nije postojao, i pregovori za zaključenje posebnog kolektivnog ugovora.\nSindikalci žele da Vučića upoznaju i sa primerima kršenja zakona, neistinitom službenom izveštavanju, zloupotrebama, korupciji i kriminalu u Vojsci Srbije, „koji u ozbiljnoj meri podrivaju odbrambenu moć zemlje i štete državi i njenim poreskim obveznicima“.\nTagged ALEKSANDAR VUČIĆ, SASTANAK, VOJNI SINDIKAT SRBIJE, VOJSKA SRBIJE\nOne Reply to “Vojni sindikat traži sastanak sa Vučićem zbog „veoma zabrinjavajućeg stanja u Vojsci“”\n02/09/2018 у 09:20


B92 - 21.02.2003\nBeograd -- Republička izborna komisija odbacila je Predlog za izbor poslanika Skupštine Srbije i Crne Gore koji je podnela Socijaldemokratija. RIK je, takođe, usvojio zbirnu listu kandidata za izbor poslanika Skupštine Srbije i Crne Gore.\nBEOGRAD - Republička izborna komisija utvrdila je juče spisak poslanika koji će predstavljati Srbiju u skupštini zajednice Srbije i Crne Gore. Na tom spisku nalazi se 37 poslanika DOS - Reforme Srbije, 17 poslanika DSS, 12 poslanika SPS, osam SRS, pet poslanika SD, po dva poslanika DHSS i DA, pet ...\nBeograd -- Republička izborna komisija potvrdila je u sredu kandidature predloženih poslanika za Skupštinu nove državne zajednice. Srbija u parlamentu nove države ima 91 poslaničko mesto, od čega 37 pripada DOS-u Reforme Srbije, 17 DSS-u, 12 SPS-u, osam radikalima i pet Socijaldemokratskoj partiji.\nBeograd -- Poslanici koji budu delegirani iz republičkih parlamenta u Skupštinu državne zajednice Srbije i Crne Gore, iako obavljaju dve funkcije, moraće da se opredele samo za jednu platu - ili republičkog ili saveznog poslanika.\nDOS 'na proveri'\nBlic - 18.02.2003\nBEOGRAD - Savezni predsednik Vojislav Koštunica raspisao je juče za 25. februar posredne izbore za poslanike skupštine Srbije i Crne Gore. Skupština Srbije i Crne Gore imaće ukupno 126 poslanika od kojih će 91 poslanik biti iz Srbije, a 36 iz Crne Gore.\nKoštunica raspisao izbore za parlament Srbije i Crne Gore\nBeograd -- Savezni predsednik Vojislav Koštunica raspisao je posredne izbore za poslanike Skupštine Srbije i Crne Gore. Izbori će biti održani 25. februara, a poslanici će biti delegirani na osnovu Zakona o izboru poslanika koji su, prošle nedelje, usvojili srpski i crnogorski parlament.\nSednica o izboru poslanika Srbije i Crne Gore 25. februara\nBeograd -- Skupština Srbije održaće u utorak, 25. februara, vanrednu sednicu na kojoj bi trebalo da budu izabrani poslanici parlamenta Srbije i Crne Gore. Sednicu je sazvala predsednica Skupštine Srbije Nataša Mićić, na zahtev grupe od 102 poslanika, navedeno je u saopštenju iz republičkog ...


Politike za dobrobit svih. Fondacija Centar za demokratiju\nPolitike za dobrobit svih: Merenje uticaja na društvo predloga javnih politika kroz osnaživanje i uključivanje građana i građanki je jednogodišnji projekat Fondacije Centar za demokratiju podržan od Fondacije za otvoreno društvo (2019-2020).\nIako postoje pokušaji izgradnje jasnih kriterijuma za merenje socijalnih efekata reformi, primena tih kriterijuma je retka i nedovoljna, a javna uprava nema dovoljno kapaciteta da bi veću pažnju posvećivala proceni uticaja javnih politika na društvo. Ne koriste se postojeći instrumenti za praćenje efekata javnih politika poput Smernica za procenu uticaja na društvo, smernica Ekonomskog programa reformi i Zakona o planskom sistemu Republike Srbije. Ovaj projekat Centra za demokratiju rukovodi se neophodnošću unapređenja metodologije za merenje uticaja politika na društvo, ali pri tom naglašava potrebu da metodologije imaju participativan karakter i da uključuju građane u evaluaciju javnih politika. U izradi metodologije će učestvovati zainteresovane organizacije, grupe građana i pokreti sa ciljem da kroz saradnju sa Centrom doprinesu primenjivosti i relevantnosti nove metodologije i na lokalnom nivou, a koja bi u primeni bila otvorena za građane.\nU okviru projekta biće održane konsultativne radionice sa lokalnim organizacijama civilnog društva, kako bi se kroz razmenu iskustava identifikovale potrebe lokalnih organizacija, naročito onih koje zastupaju interese i potrebe pojedinih grupa građana kao što su, npr. osetljive grupe na tržištu rada. Zajedno sa njima, biće izrađen Vodič za analizu socijalnog uticaja javnih politika.\nNa kraju će biti izrađen semafor ekonomskih i socijalnih trendova u Srbiji, koji će, uz redovno praćenje i ažuriranje podataka, pratiti poštovanje ekonomskih i socijalnih prava građana.


Gorivo u BiH poskupljuje 15 feninga po litri? – The PRESTIGE\nTržište 17.03.2017. bih, gorivo, nafta, poskupljenje\nGrađani BiH će, po svemu sudeći, već od aprila da imaju skuplje gorivo na pumpama za minimalno 15 feninga po litri\nOvo će biti posljedica dogovora unutar Fiskalnog vijeća BiH koje se u utorak saglasilo o izmjenama i dopunama Zakona o akcizama, kojima se predviđa povećanje akciza na naftu, naftne derivate i lož ulje. Ovo je ujedno bio i jedan od uslova Međunarodnog monetarnog fonda. Prošle godine u Parlamentu BiH nije prošao prijedlog da se akcize povećaju za 15 feninga, ali političari sada, pritisnuti MMF, žele da usvoje ovo povećanje, kažu sagovornici „Novosti“.\nNa pumpama u Republici Srpskoj litar benzina sada košta od 1,7 do 1,95 KM, u zavisnosti da li je „eurosuper“ 95 ili 98. Za litar dizela potrebno je izdvojiti od 1,75 do 1,95 KM.


SKY Express dobio svoj prvi Airbus A320 | Avio Press\nGrčka avio-kompanija SKY Express je nedavno dobila svoj prvi Airbus A320neo. SKY Express je sredinom oktobra naručio ukupno 6 Airbusa A320neo od čega je 4 kupljeno direktno od proizvođača. Avion SX-IOG koji je nedavno stigao u flotu kompanije je nabavljen putem lizinga i to od Aviation Capital Group-e. Kompanija je saopštila da očekuje isporuku sledećeg Airbus već u decembru dok će ostala 4 aviona stići u februaru i oktobru naredne godine.\nSKY Express će pre letove sa novim Airbusom A320neo obaviti 14. decembra i to na liniji Atina (ATH) – Solun (SKG) sa 5 nedeljnih polazaka. Druga linija na kojoj će saobraćati najnovijia generacija modela A320 će biti Atina (ATH) – Heraklion (HER) koji startuju 18. decembra.


Gilli: U Zenici je uvijek bila dobra atmosfera i odlični navijači - Portal 072info\nGilli: U Zenici je uvijek bila dobra atmosfera i odlični navijači\n2. Septembra 2016. Vrijeme objave: 13:40 sati\nDanašnjim treningom završava se planirani prvi dio priprema „A“ reprezentacije u Sarajevu. Kvalifikaciona utakmica sa Estonijom na programu je u utorak u Zenici, tako da se i pripreme nastavljaju tamo, u Trening kampu NS/FS BiH.\nKako je protekla ova prva faza priprema objašnjava pomoćni trener Stefan Žili ( Stephane Gilli):\nDobro je imamo osam dana da se spremimo za utakmicu, obično nismo imali mnogo vremena za pripreme, ali sada je drugačije, svi igrači su došli na vrijeme i spremni su jer je početak sezone. Rade dobro i atmosfera je odlična.“\nO utakmici sa Estonijom i očekivanjima: „Neće biti lako, možemo vidjeti i sada u Evropi, nema lakih utakmica, ako izuzmemo možda jednu-dvije ekipe kao što je Gibraltar, ali mi moramo biti sto odsto fokusirani i spremni dati maksimum. Ne smijemo početi utakmicu sa razmišljanjem da će biti lako sa Estonijom, znamo da je svaki meč jako važan, posebno kad počinjemo kvalifiikacije. Ne stvaramo veliki pritisak na igrače ali znaju da trebamo pobijediti i to je sve. Koji će rezultat biti, nije važno, ne zanima nas da li je to 1-0, ali znamo da će biti teško i da moramo dobiti ovu utakmicu.“\nNe bi trebala biti upitna ni pomoć našim reprezentativcima sa tribina pa Žili očekuje pun stadion:\n„Počinjemo sa novim kvalifikacijama za SP, siguran sam da će svi biti uz nacionalni tim jer se borimo se za odlazak u Rusiju i vjerujem da će kao i ranije stadion biti pun. U Zenici je uvijek bila dobra atmosfera i odlični navijači i u takvom okruženju i mi moramo početi dobro protiv Estonije.“\nNa pripremama se nalazi i nekoliko novih igrača koji su se po riječima prvog Baždarevićevog pomoćnika dobro uklopili: „Zadovoljni smo njihovim radom i zalaganjem. Mislim da im nije bilo teško uklopiti se, a razgovarao sam sa Milićevićem i drugima, jer je ova grupa igrača veoma ljubazna i spremna prihvatiti novajlije. Atmosfera je dobra, svi su došli spremni da pomognu ekipi i čini se kao da su svi zajedno desetak godina. Kada igrate za nacionalni tim, morate biti sretni i morate stalno dokazivati da ste dovoljno dobri i da ostanete tu“, piše “nfsbih.ba“.\nPočela je izborna kampanja u BiH\nInstagram uvodi opciju zumiranja fotografija i videa\nZENICA Oduzeli Golf vozaču koji duguje 11.000 KM za kazne\nKoliko njemačke klinike plaćaju za medicinske radnike s Balkana?\nEvo zašto je ženama hladnije nego muškarcima\nAko ste čekali da od Novalića dođe jedna dobra vijest, evo dočekali ste\nDržavnim službenicima kredit za tren oka, radnicima na određeno nikakva šansa


Ljudi ispod 30 godina koji menjaju svet | Valentin Kuleto\nBusiness, Internet, Karijera, Talenti, Tehnologija, Uspeh\nNove generacije sve više imaju novih ideja i postaju uspešni u onome što rade već kao tinejdžeri ili u ranim 20-tim. Američki magazin Time odabrao je najuspešnije mlade ljude koji su svojom inovativnošću promenili svet u različitim sferama. Odabrani su oni mlađi od 30 godina, koji su svojom kreativnošću pomerili granice oblasti kojima se bave. Ovo su ljudi koji su imali veliki uticaj na svet informacionih tehnologija.\nNejt Vajner (29)\nPocket aplikacija, koja danas broji i do 10 miliona korisnika širom sveta, obavezna je aplikacija 21. veka za sve ljubitelje čitanja. Aplikacija omogućava najbolju uslugu za sve one koji žele da sačuvaju određen sadržaj na više platformi i pročitaju ga kasnije na bilo kom uređaju ili platformi.\nKevin Sistrom (29)\nZa samo tri godine, njegov Instagram izrastao je u jednu od najpopularnijih aplikacija za razmenu i objavljivanje fotografija, a nedavno je i kupljen od najpopularnije društvene mreže – Fejsbuka.\nMet Mulenveg (29)\nSoftver za Open-Source veb stranice osmislio je Met Mulenveg kada je bio student na fakultetu i nazvao ga WordPress. Danas je ovo jedan od najčešće korišćenih sistema na internetu.\nEvan Spigel (23) i Bobi Marfi (25)\nOvi momci sa Univerziteta Stenford, osmislili su Snapchat, odnosno servis za razmenu fotografija. Navodno su odbili Fejsbukovu ponudu od 3 milijarde dolara, nakon čega su ih mnogi otpisali. Ipak, servis je i dalje vrlo popularan i omiljen od strane korisnika starosti od 18 do 29 godina, koji na dan podele i do 400 fotografija.\nDžejms Bešara (27) i Kalid Husein (29)\nInternet stranica Crowdtilt, osnovana 2011. godine od strane ovog tandema, skreće pažnju mnogima zbog činjenice da omogućava sakupljanje sredstava jednostavnijim i privatnijim. U poređenju sa sličnom stranicom Kickstarter, stranica omogućava ljudima da finansijski podrže bilo šta, od projekata koji su još uvek u razvoju, do pokreta društvenog interesa.\nBritani Venger (19)\nBritani je 2012. godine osvojila Guglovu glavnu nagradu za nauku za svoju ideju o „veštačkom mozgu” kako bi otkrila rak dojke putem jednostavnijeg postupka koji bi mogao da bude pouzdaniji od trenutne procedure biopsije.\nDžek Andraka (16)\nZa njega se često vežu poređenja sa Stivom Džobsm ili Markom Zakerbergom, čak i pre nego što je završio srednju školu. Ovaj tinejdžer iz Merilenda osmislio je dijagnostički test za tumor pankerasa koji bi mogao da odigra veliku ulogu u utrci za lekom protiv ove opasne bolesti.\nArtur Zang (26)\nKamerunski inženjer osmislio je medicinski tablet koji bi mogao da spasi živote širom ruralne Afrike i šire. Njegov izum Cardiopad omogućava pacijentima da u udaljenim i ruralnim područjima obave preglede i dobiju rezultate bežičnim putem, kako bi im se pojasnili nalazi i kako bi uštedeli na skupom putu u obližnji grad na pretrage.\nTedi Gof (28)\nGof je bio vođa grupe za digitalnu strategiju koja je zaslužna za dvostruki odabir predsednika Obame na izborima, tako što je povezao političarevu publiku na internetu.\nVivian Graubard (24)\nVivian je savetnik glavnom tehnološkom direktoru Bele kuće, u novom odeljenju koje je Barak Obama osnovao kako bi unapredio državnu upotrebu tehnologije.\nEzra Klajn (29)\nEzra Klajn danas je oslonac za internet izdanje lista Washington Post, ali još pre toga bio je Postov mladi genijalac. Kao prvi politički bloger u 2009. godini koji se time bavio kao da je reč o stalnom poslu postao je jedan od najpopularnijih samostalnih blogera.\nFred Ehrsam (25)\nNapustio je Vol Strit kako bi postao jedan od osnivača sistema internet plaćanja Coinbase s misijom stvaranja popularne virtuelne valute – Bitkoina, jednostavnije za korišćenje.\nKristen Titus (29)\nIzvršna direktorka projekta Girls Who Code, Kristen Titus, zalaže se za polnu ravnopravnost po pitanju programera u IT svetu, smatrajući kako i žene mogu da budu dobre programerke. Projektom nastoji da tinejdžerkama predstavi sve prednosti informatičkih nauka, odnosno, zainteresuje ih za poslove za kojima postoji velika potražnja na tržištu.\nBrendon Stenton (29)\nBrendon je tvorac jednog od najpopularnijih blogova Humans of New York, a njegova istoimena kompilacija fotografija postala je bestseler magazina New York Times. Ideju o toplim ljudskim pričama koje je ovaj ulični fotograf zabeležio fotoaparatom, preuzeli su mnogi širom sveta, tako da nije novost ukoliko naletite na različite verzije njegove ideje, poput: Humans of London, Humans of Chicago, Humans of Paris, pa čak i Humans of Belgrade.\nPrethodna objava Sir Ken Robinson: Osnova revolucije učenja Sledeća objava 8 saveta za studente u vezi učenja pomoću otvorenih onlajn kurseva (MOOC – Massive open online course)